Cinema City - FeeLMS for Creativity\nOsnaživanje mladih i potencijali kreativnih industrija okosnice su međunarodnog projekta „FeeLMS for Creativity“, jednog od 17 odobrenih projekata u okviru omladinske komponente Erasmus + programa Evropske unije. Projekat je sufinansiran sredstvima Sekretarijata za finansije Autonomne pokrajine Vojvodine.\nPartnerske organizacije koje će razmenjivati dobre prakse i iskustva u radu sa mladima koristeći umetnost i kreativne industrije su Udruženje Cinema City iz Srbije, Sineglossa iz Italije, Udruga Domino iz Hrvatske, Pro Progressione iz Mađarske i Kulturanova iz Srbije, a u projektu će učestvovati i brojni profesionalci iz četiri države koji će imati mogućnost da unaprede sopstvene veštine i prenesu stečena iskustva mladima u lokalnim sredinama. Projekat traje 18 meseci i realizovaće se u periodu od marta 2017. do septembra 2018. godine.\nOslanjajući se na bogato iskustvo organizacije festivala, izložbi, koncerata, performansa, aktivističkih akcija i drugih kulturnih događaja koji su mobilisale veliki broj profesionalaca i publike, učesnici projekta žele da podele svoja skustva kako bi mladi otkrili uzbudljivi svet kreativnih industrija ali i umetnosti.\nCilj projekta je da se mladi širom Evrope podstaknu da na inovativan način istraže brojne mogućnosti kreativnih industrija za stvaralaštvo, zapošljavanje i mobilnost. Kroz seriju susreta, kreativnih radionica i upotrebu specijalno dizajnirane platforme za elektronsko učenje, mladi iz četiri zemlje će imati mogućnost da upoznaju, uče i steknu nove veštine potrebne za organizaciju događaja, istraže inovacije u radu sa publikom, koriste interesantne digitalne aplikacije i ostvare sopstvene kreativne ideje učeći o metodologiji organizacije događaja.\nTokom projekta predviđeno je održavanje međunarodnog treninga za omladinske radnike u Novom Sadu u septembru 2017. godine, kreiranje višejezične onlajn platforme za učenje, onlajn kurseve i razmenu edukativnog sadržaja, primena metoda iz kreativnih industrija u radu sa mladima u Srbiji, Italiji, Hrvatskoj i Mađarskoj, kao i prezentovanje stečenih iskustava i dobrih praksi na seminaru u Ankoni (Italija) u 2018. Očekujemo da projektom bude obuhvaćeno 30 omladinskih radnika i oko 600 mladih ljudi koji će zajedno činiti mrežu profesionalaca i amatera koji primenjuju inovativen metode u oblasti umetnosti ikreativnih industrija.


Nemačka je važan partner Srbije i u bilateralnim odnosima i na putu Srbije ka Evropskoj uniji, izjavila je danas ministarka građevinarstva, saobraćaja i infrastrukture Zorana Mihajlović.\nOna je sa novim ambasadorom Nemačke u Srbiji Tomasom Šibom razgovarala o regionalnom povezivanju i saradnji na zajedničkim projektima.\n“Naš prioritet je povezivanje i sa regionom i sa EU i sve što radimo u infrastrukturi radimo po evropskim standardima. Očekujem vašu podršku da u tome budemo još efikasniji”, rekla je Mihajlović, koja je poželela ambasadoru Šibu dobrodošlicu i uspešan mandat u Srbiji.\n“Srbija i Nemačka imaju razvijenu ne samo ekonomsku, već i tehničku saradnju i verujem da ćemo tu saradnju s uspehom nastaviti”, rekao je Šib, navodi se u saopštenju Ministarstva građevinarstva.\nOn je dodao da je povezivanje važno za razvoj regiona, zahvalio je Zorani Mihajlović i na zalaganju u vezi sa projektima integracije Roma u Srbiji.\nNa sastanku je rečeno da ministarstvo ima veoma razvijenu saradnju sa nemačkim partnerima, posebno u oblasti komunalne infrastrukture, gde je Nemačka prisutna kao finansijer i pružalac tehničke pomoći.\nVrednost projekata u komunalnoj infrastrukturi sa Nemačkom razvojnom bankom KfW je 252 miliona evra, a pokrivaju gotovo trećinu stanovništva Srbije, odnosno 1,9 miliona građana. Saradnja je veoma razvijena i u vodnom saobraćaju, a postoji potencijal da se ona unapredi i u oblasti energetske efikasnosti, navodi se u saopštenju.\nMihajlović je novom ambasadoru Nemačke u Srbiji poklonila ručni rad žena sa sela, kao deo prakse da zvaničnicima sa kojima se sastaje poklanja ručne radove nastale kao rezultat inicijative „Uposlimo hiljadu žena u ruralnim područjima“, koju Koordinaciono telo za rodnu ravnopravnost realizuje u saradnji sa Etno-mrežom i NALED.\nProjekti vredni milijarde: Novi investicioni ciklus, treći auto-put...


NBS: Referentna kamatna stopa ostaje 2,5 odsto - Ekonomija - Dnevni list Danas\nPočetna » Ekonomija » NBS: Referentna kamatna stopa ostaje 2,5 odsto\n0Piše: Beta 12. septembra 2019. 13.16\nProcena Izvršnog odbora je da će inflacija i dalje biti pod kontrolom kao i prethodnih godina, a da je opreznost u vođenju monetarne politike i dalje potrebna, pre svega zbog kretanja u medjunarodnom okruženju.\nCentralna banka smatra da je neizvesnost na medjunarodnom finansijskom i robnom tržištu povezana, pre svega, s uticajem trgovinskih tenzija i potencijalnim efektima politika vodećih svetskih ekonomija na globalna kretanja.\n„Međutim, ostalo je otvoreno pitanje da li ove mere FED-a označavaju početak novog ciklusa ublažavanja monetarne politike, odnosno da li će se smanjivanje referentne kamatne stope nastaviti i u narednom periodu, ili je u pitanju ‘jednokratno prilagodjavanje’. Neizvesno je i kretanje cena nafte i primarnih poljoprivrednih proizvoda na svetskom tržištu, s obzirom na kompleksan uticaj brojnih faktora na strani ponude i tražnje, zbog čega je neophodno oprezno vodjenje monetarne politike“, navela je u saopštenju NBS.\nPrognoze Izvršnog odbora su da će privredni rast Srbije od 3,5 odsto u ovoj godini biti vodjen domaćom tražnjom, odnosno investicijama i potrošnjom, a da će strane direktne investicije, koje doprinose rastu proizvodnih i izvoznih kapaciteta, ostati jedan od faktora eksterne održivosti u srednjem roku.\nekonomija, Narodna banka Srbije, referentna kamatna stopaBeograd


Бранко Ружић: Подршка Француске за Србију веома драгоцена | Socijalistička partija Srbije\nBranko Ružić: Podrška Francuske za Srbiju veoma dragocena Vesti\nseptembar 10, 2019 u 11:37\nMinistar državne uprave i lokalne samouprave Branko Ružić sastao se u „Palati Srbija“ sa državnim sekretarom za poslove javne uprave Francuske Olivijeom Disoptom i istakao da je podrška Francuske, kao zemlje koja ima značajnu tradiciju i istoriju, za Srbiju veoma dragocena. „Na polju reforme javne uprave u velikoj meri želimo da se ugledamo na francusku praksu i primenimo modele koji su komplemetarni potrebama Srbije kao tranzicionom društvu što smo i normirali našim sporazumima između dva ministarstva i dve akademije“, rekao je Ružić. Disopt je zahvalio Ružiću na pozivu da poseti Beograd i dodao da mu je čast što je prvi francuski zvaničnik koji je došao u našu zemlju posle Makronove posete.\n„Ovaj susret je za nas jako važan zato što je predsednik Makron svima u vladi rekao da sve što je rečeno i dogovoreno tokom njegove posete Srbiji, bude zaista sprovedeno i da svaka bilateralna saradnja između dve zemlje bude konkretizovana“, rekao je Dusopt.\nMinistar Ružić je rekao da je cilj reforme javne uprave da se obezbedi da Srbija ima profesionalne, motivisane, ljubazne službenike koji pružaju brze i moderne usluge građanima. Srbija i Francuska u prethodnom periodu su, istakao je ministar, ostvarile veoma plodotvornu saradnji čemu, dodao je, svedoče i uzajamne posete. Ružić je ukazao na činjenicu da je Disopt prvi visoki zvaničnik Francuske koji je posetio Srbiju nakon posete francuskog predsednika Emanuela Makrona. „Tema o kojoj ćemo danas razgovarati, reforma javne uprave ovime dobija na značaju. Reforma javne uprave je jedan od tri kriterijuma napredovanja i ulaska Srbije u Evropsku uniju i zato je važno da je ta tema postavljena na pijedestal ne samo naših odnosa, već prioriteta koji su deo naše evropske politike“, rekao je Ružić. Istakao je da je predsednik Makron ukazao veliku čast Srbiji i srpskom narodu kada se tokom posete Beogradu, ispred Spomenika zahvalnosti Francuskoj na Kalemegdanu, građanima obratio na srpskom jeziku. „Time je simbolički, ispred spomenika prijateljstva dve zemlje, pokazao koliko je to prijateljstvo značajno i koliko smo istorijski povezani kao dva naroda i koliko je i danas to prijateljstvo aktuelno“, rekao je Ružić. Uloga Ministarstva državne uprave i lokalne samouprave je, ističe ministar, da koordinira reformom javne uprave što, kaže, nije nimalo lak zadatak. „Imali smo decenijski urušavan sistem i u pogledu upravljanja ljudskim resursima, ali i u pogledu ujednačenog modela stručnog usavrsaavanja i zato smo se opredelili da sa reformom, koju smo na odličan način započeli, ne prekidamo već da težimo daljem razvoju, da pratimo trendove i interes onoga ko je nukleus svakog društva, a to je građanin“, rekao je Ružić.\n„Potreban nam je obučen, profesionalan službenik koji će uspeti da pruži brzu, modernu uslugu koja štedi vreme i novac i to je ono na šta smo fokusirani…ono što smo takođe uvideli kao potrebu to je da svaku dostupnu uslugu moramo učiniti mnogo brže dostupnijom, a to se isključivo radi putem digitalizacije koja je jedan od prioriteta vlade Srbije“, rekao je Ružić i istakao da je u prethodnom periodu urađen veliki deo tog posla.


Bela kuća tražila 10.000 vojnika: Napet razgovor i Trampove pretnje\nIzvor: B92, 07.Jun.2020, 08:34\nBela kuća tražila je još početkom sedmice da 10.000 aktivnih vojnika izađe na ulice Vašingtona i drugih gradova i zaustave proteste.\nAli, ministar odbrane Mark Esper i visoki vojni zvaničnik, general Mark Majli, odbacili su taj zahtev, saopštio je izvor blizak vojsci.\nEsper je premestio oko 1.600 aktivnih vojnika u Vašington i region, ali je tamo već bilo raspoređeno oko 5.000 pripadnika >> Pročitaj celu vest na sajtu B92 << Nacionalne garde, pa je vojska, kako nije bilo potrebe za njenim učešćem, vraćena u četvrtak uveče, navodi Si-En-En.\nMajli je, prema rečima izvora, imao snažan osećaj da još nije pređen prag, informativno opisan kao "teška okolnost", da bi bilo legalno da predsednik pozove vojsku u pomoć.\nIako nisu poznati detalji njegovog razgovora sa demokratama, Majli je u ponedeljak uveče sa predsednikom Trampom vodio vrlo napet razgovor, tvrdeći, uprkos predsednikovim pretnjama, da aktivne vojne trupe nisu neophodne kako bi smirile nerede u Vašingtonu.\nS druge strane, iako je Bela kuća potvrdila podršku Esperu, ovakva odluka mogla bi ga koštati pozicije.\nKongres je nezvanično obojicu kritikovao zbog šetnje s predsednikom do crkve Svetog Jovana, a prema izvoru bliskom vosjci, Esper i Majli veoma žale što su to sebi dozvolili.\nEsper je i ranije izjavljivao da polušava da se drži dalje od politike, ali da mu to ne uspeva uvek, dok je Majli još nije progovorio o zajedničkoj šetnji s predsednikom.\nKurir: HTELI SU DA VOJSKOM ZAUSTAVE PROTESTE: Bela kuća tražila 10.000 vojnika da uguši demonstracije, zahtev odbačen (VIDEO)


Strmoglav pad prodaje dizelaša u Njemačkoj\nProdaja automobila na dizel pogon u Njemačkoj doživjela je pad od čak 25 odsto tokom marta, prvog mjeseca nakon što je Savezni sud dozvolio gradovima pravo da zabrane vozila na ovu gorivo na svojim ulicama.\nProdaja dizel vozila u Njemačkoj je padala od početka godine, 17,6 odsto u januaru i 19,5 odsto u februaru, ali je mart pokazao da naftni agregati počinju polako da izumiru i na najvećem automobilskom tržištu za dizele u Evropi.\nNjemačkim proizvođačima poput Volkswagena i Daimlera nisu pomogli ni podsticaji za kupce novih dizela da zaustave ovaj "potop", pa dizel sada ima tek 31,4 odsto udjela u tržištu, kojim je svojevremeno dominirao.\nStrah među vozačima od mogućih ograničenja upotrebe svog automobila i kratka isporuka vozila sa novom generacijom dizel motora Euro 6 standarda će se sigurno odraziti na prodaju i u narednim mjesecima, pa se predviđa da će udio dizela pasti na tek 25 odsto.\nPad prodaje dizela u Njemačkoj najviše je pogodio strane proizvođače, pre svih Volvo, sa padom od 25 odsto i Renault sa 24 odsto, dok je u premijum klasi najviše "stradao" Audi sa padom prodaje dizel jedinica od 13 odsto.\nMasovno okretanje kupaca od dizela počelo je nakon Volkswagenove "dizelgejt" afere 2015. kada je njemački gigant priznao da je varao na testovima izduvnih gasova u SAD.\nSkandal koji je koštao VW oko 30 milijardi dolara u cijelom svjetu se proširio na cijelu auto-industriju, a to je izazvalo ogromna ulaganja u tehnologiju električnih vozila.


Sva deca moraju da idu u školu, vakcinisana i nevakcinisana, to je zakonom regulisano, a postoji drugi zakon koji reguliše pitanje zdravstvene zaštite, uključujući i pitanje nevakcinisanja dece, izjavio je danas ministar prosvete, nauke i tehnološkog razvoja Mladen Šarčević.\nOn je u jutarnjem programu TV Prve rekao da do 1. septembra ima vremena i da će se do tada analizirati svi podaci i da će komisija koja je zadužena za to "rešiti sve što treba".\n- Ko neće da upiše dete u školu, snosiće sankcije, jednom ćete platiti kaznu - rekao je ministar Šarčević.\nOn je dodao da je bilo normalno da se deca vakcinišu i da time što je vakcinisanje ranije bila stvar koja se podrazumeva, nije bilo ugrožavanja druge dece.\nKako smo pisali, sva potrebna dokumenta za upis budućih prvaka, koji je počo 1. aprila i trajaće do 31. maja, škole će nabavljati elektronski, osim lekarskog uverenja, što su roditelji obavezni da donesu. Međutim, deca koja nisu vakcinisana neće moći da budu upisana, a roditeljima su, ako im dete ne krene u školu, zaprećene kazne do 100.000 dinara.\n"Roditelji se urazumili"\n- Imamo sreće da je ova generacija malo jača od prethodne, na nivou cele Srbije imamo preko 67.000 pravaka, prošle godine je bilo upisano 65.500, mada to ne znači da je natalitet baš toliko otišao - kaže ministar prosvete.\nPotrebno još škola u Mirijevu\n- Uvodimo i agendu male mature po elementima velike mature i drugačije će se vrednovati rad škole. Takođe, testiraju se učenici kada polaze u školu, a mi izrađujemo jedan model koji će dugoročno biti dobar, možda najbolji u Evropi, gde ćemo usko vezati rad učenika sa profesorom - dodaja Šarčević.


Tri nova smrtna slučaja u S. Makedoniji, 25 novozaraženih i 17 izlečenih\nIzvor: NoviMagazin.rs, 27.Maj.2020, 14:03\nU Severnoj Makedoniji preminula su još tri pacijenta sa koronavirusom i ukupan broj umrlih se popeo na 119, objavio je danas ministar zdravlja Venko Filipče.\nOn je na Fejsbuku (facebook.com/filipce.venko) napisao da su preminuli pacijenti iz Skoplja i Struge, stari 47 i 58 godina, koji su duže vreme bili na mehaničkoj ventilaciji i 41-godišnjak iz Tetova.\nU prethodna 24 sata sa 622 testiranja potvrđeno je 25 novih slučajeva koronavirusa, tako da ukupan broj dijagnostikovanih >> Pročitaj celu vest na sajtu NoviMagazin.rs << od početka epidemije u Severnoj Makedoniji iznosi 2.039.\nInstitut za javno zdravlje registrovao još 17 pacijenta koji su ozdravili i da je broj izlečenih time povećan na 1.470, dok je broj aktivnih slučajeva 450, naveo je ministar zdravlja Severne Makedonije Venko Filipče.\nRadio 021: U Severnoj Makedoniji još troje preminulo od virusa korona


Sekulović-Spasovski: Kroz saradnju i nove inicijative do kvalitetnog odgovora na izazove\nSekulović-Spasovski: Kroz saradnju i nove inicijat...\nSekulović-Spasovski: Kroz saradnju i nove inicijative do kvalitetnog odgovora na izazove u regionu\nObjavljeno: 01.07.2021. • 15:48 Autor: Ministarstvo unutrašnjih poslova\nDanas je u Podgorici, u susret održavanju MARRI Foruma, održan sastanak ministra unutrašnjih poslova Crne Gore Sergeja Sekulovića sa ministrom unutrašnjih poslova R.Sjeverne Makedonije, Oliverom Spasovskim.\nNaglašavajući odličnu saradnju ministarstava dvije zemlje, saglasili su se da je primarni zajednički interes produbljivanje bilateralne saradnje, uključujući i regionalni kontekst, na planu borbe protiv organizovanog kriminala, ilegalnih migracija, trgovine ljudima i krijumčarenje narkotika.\nMinistar Sekulović je zahvalio ministru Spasovskom na iskrenoj podršci i saradnji, naročito u oblasti upravljanja migracijama i razmjeni iskustava na planu obezbjeđivanja adekvatnih smještajnih kapaciteta za tražioce azila. Sastanak je bio prilika da najavi proširenje postojećeg Centra za prihvat u Spužu i izgradnju migracionog centra u blizini graničnog prelaza Božaj. Konstatovao je da je na planu upravljanja migracijama, potrebna regionalna solidarnost i odgovornost.\nTakođe je istakao intenzivnu operativnu policijsku saradnju, koja omogućava dijeljenje značajnih informacija. Podsjetio je da je projekat razmjene policijskih službenika tokom turističke sezone primjer dobre prakse, koji će, iako je ove godine izostao zbog situacije sa pandemijom, biti nastavljen u narednom periodu.\nOn je i ovom prilikom ponovio odlučnost MUP-a i Vlade Crne Gore da podrže napore Sjeverne Makedonije na putu evropskih integracija. “Jaka veza između Crne Gore i Sjeverne Makedonije jeste zajednički cilj, odlosno članstvo u Evropkoj uniji. Na tom putu od velikog značaja je saradnja koju ostvarujemo kroz Brdo proces i MARRI forum, posredstvom kojih zemlje Zapadnog Balkana razmjenjuju iskustva o pregovaračkom procesu“, naglasio je ministar Sekulović.\nSaopštio je da aktivnosti MUP-a Crne Gore u proteklih pola godine potvrđuju da su rezultati u pregovaračkim poglavljima 23 i 24 prioritet, te da će novi, reformski Zakon o unutrašnjim poslovima, koji stupa na snagu 3.jula, omogućiti dostizanje policijskih standarda država Evropske unije.\nMinistar Spasovski, koji boravi u dvodnevnoj posjeti Crnoj Gori, iskazao je zadovoljstvo što je vidljivo zajedničko usmjerenje na međusobnu saradnju i jačanje prijateljskih veza dvije zemlje, koje će pozitivno uticati i na jačanje regionalne povezanosti.\nMinistar Spasovski je ovom prilikom predložio formiranje zajedničkog centra kao alata za borbu protiv organizovanog i prekograničnog kriminala, radi brže razmjene informacija, što se pokazalo kao uspješno u saradnji sa drugim državama.\n„Veoma je značajno što je ministar Sekulović podržao naše inicijative u oblasti jačanja saradnje u borbi protiv organizovanog i prekograničnog kriminala i terorizma, i upravljanja migracionim tokovima, a koje imaju za cilj da ojačaju umrežavanje zemalja Zapadnog Balkana u prevazilaženju izazova“, saopštio je ministar Spasovski.\nNa sastanku je zaključeno da dvije zemlje nemaju otvorenih pitanja, već sarađuju u duhu dobrih i prijateljskih odnosa, te postoji obostrana spremnost za intenziviranje saradnje. Iskazano je uvjerenje da će zajedničke aktivnosti, na strateškom i operativnom planu, doprinijeti još boljim rezultatima u predstojećem periodu.\nSastanku su ispred crnogorske delegacije, pored ministra, prisustvovali i državni sekretar Zoran Miljanić, v.d. direktora Uprave policije Zoran Brđanin, v.d generalnog direktora za evropske poslove, međunarodnu saradnju i programe podrške Sergej Mučalica i šefica kabineta Jelena Maraš.\nIspred delegacije MUP-a R. Sjeverne Makedonije prisustvovali su ministar Spasovski, ambasador R.Sjeverne Makedonije u Crnoj Gori, Mihajlo Trpkoski, šef kabineta ministra Mitko Bojmacaliev i generalni savjetnik u kabinetu ministra Perica Krstevski.\nSpašen Novosađanin na Prokletijama 03.07.2021.


Tačijev advokat: Dve države dale pismene garancije za puštanje iz pritvora - Kosovo Online\n23. Jul 2021. • 12:42\nIako kosovska vlada nije bila spremna da bude garant puštanja lidera OVK iz pritvora, ovu spremnost pokazale su dve druge zemlje, piše Ljajmi. To se potvrđuje u samim podnescima advokata bivšeg predsednika Tačija, Gregorija Kiha, u koje je Ljajmi imao uvid.\nOno što je najvažnije, odbrana Tačija sada je dobila pismene garancije dve države, koje bi olakšale puštanje Tačija. Međutim, nije poznato koja je od zemalja ponudila garancije za Tačijevo puštanje na slobodu.\nTačijev američki advokat dalje kaže da je Specijalizovano tužilaštvo u potpunosti uklonilo vremenski kontekst u kome je planirano da se započne suđenje.\nNavodi se da Tači na Kosovu više nema uticaj koji je imao ranije i da s te strane ne postoji rizik za mešanje u postupak u slučaju puštanja iz pritvora.\n"Pošto je dobrovoljno podneo ostavku na funkciju predsednika 5. novembra 2020. godine i predao se pritvorskom centru, Tači je proveo skoro osam meseci u zatvoru. Prvobitna tvrdnja Specijalnog tužioca da će biti u stanju da omogući da suđenje započne na leto 2021. godine izložena je kao pogrešna procena i suđenje će se verovatno odložiti do sredine 2022", rekao je Kiho.\nHašim Tači Specijalni sud Haški tribunal Specijalni tužilac\nAdvokat traži puštanje Tačija iz pritvora, kaže da je bivša stranka njegovog klijenta bez uticaja\nNovi advokat bivšeg kosovskog predsednika Hašima Tačija Gregori Kiho zatražio je od Specijalnog suda puštanje iz pritvora svog klijenta, prenosi Ljajmi.


Jagland: Srbija - izvor stabilnosti u regionu\nPredsednik Srbije Boris Tadić (levo) i generalni sekretar Saveta Evrope Torbjorn Jagland rukuju se tokom današnjeg susreta u Predsedništvu Srbije\nGeneralni sekretar Saveta Evrope Torbjorn Jagland poručio je danas u Beogradu da je Srbija postala izvor stabilnosti u regionu, a njegovi domaćini istakli su važnost neutralnog statusa ove organizacije u odnosu na jednostrano proglašenu nezavisnost Kosova.\n"Zbog reformi koje su ocenjene kao impresivne, Savet ministara EU odlučio je da predpristupni nadzor Srbije zameni redovnom analizom koja se sprovodi u država članicama Evropske unije", rekao je generalni sekretar Saveta Evrope.\nU razgovoru sa evropskim diplomatom predsednik Srbije Boris Tadić istakao je da je važno da Savet Evrope zadrži statusno neutralnu ulogu na Kosovu i Metohiji.\nČestitajući još jednom Srbiji na sprovedenim reformama, Jagland je tokom susreta sa potpredsednikom Vlade Božidarom Đelićem rekao da je Savet Evrope spreman da nastavi da pomaže Srbiji u svim potrebnim reformama, pre svega u reformi pravosuđa i borbi protiv organizovanog kriminala:\n"Srbija je danas izvor stabilnosti u regionu, dok je ova zemlja u prošlosti bila izvor nestabilnosti. Zbog toga izuzetno cenimo to što ćemo raditi blisko sa Srbijom".\nĐelić je rekao da je Savet Evrope važan partner Srbije u evropskim integracijama, jer se EU oslanja na procene ove organizacije kada se radi o poštovanju ljudskih prava, vladavini zakona, pravima manjina i slično:\n"Dogovorili smo se da će Srbija Savetu Evrope do kraja juna poslati novi izveštaj o poštovanju ovih standarda. I da ćemo ove godine redefinisati novu eru odnosa između SE i Srbije u ključnim misijama ove važne institucije", rekao je Đelić.\nTokom dana generalni sekretar Saveta Evrope razgovarao je i sa premijerom Mirkom Cvetkovićem, koji je izrazio uverenje da će Evropska unija uvažiti napore koje Srbija ulaže u cilju približavanja EU i da će u najkraćem roku steći status kandidata za članstvo.\nU razgovoru sa predsednicom parlamenta Slavicom Đukić Dejanović, Jagland je istakao važnost usvajanja Deklaracije o Srebrenici u Skupštini Srbije ocenivši da se radi o pravom koraku koji je važan za pomirenje u regionu i bolje odnose Srbije sa svojim susedima.\nJagland se danas sastao i sa ministrom unutrašnjih poslova Ivicom Dačićem, kao i sa ministarkama pravde i sporta, Snežanom Malović i Snežanom Samardžić-Marković.


ZDK: Počela realizacija projekta povećanja čitalačke pismenosti osnovaca\nMinistarstvo za obrazovanje, nauku, kulturu i sport Zeničko-dobojskog kantona i Rotary club Zenica započeli su realizaciju projekta “Povećanje čitalačke pismenosti učenika osnovnih škola u ZDK”, koji će se realizovati naredne tri godine u svim osnovnim školama u ovom kantonu.\nVrijednost projekta je 124.000 američkih dolara, a sredstva je osigurao Rotary klub Zenica u okviru zajedničkog projekta sa Rotary clubom iz Beča, saopšteno je iz ZDK.\nMinistar za obrazovanje, nauku, kulturu i sport ZDK Spahija Kozlić rekao je da je projekat izuzetno važan s obzirom na to da živimo u vremenu tzv. instant obrazovanja i pada čitalačke pismenosti i čitalačke kulture, ne samo učenika nego cjelokupnog bh. društva.\n“Projektom će biti obuhvaćeno 30.000 osnovaca, a nabaviće se lektire za sve osnovne škole kako bi na taj način pospiješili i bibliotečki fond na područu ZDK”, rekao je Kozlić.\nMensura Beganović, predsjednica Rotary cluba Zenica, rekla je da je glavni cilj projekta da se djeca vrate knjizi i to koristeći metode koje su primjerene njihovom uzrastu, a to je kombinovanje knjige i digitalnih tehnologija.\n“Djeca će imati priliku da kombinuju to što vole i ono što bi trebalo da urade, a to će povećati želju za knjigom i čitanjem i na taj način poboljšati komunikativnost i kritičko razmišljanje. Generalno, ovaj projekat je vrlo koristan za širu zajednicu”, istakla je Beganović.\nDirektorica Pedagoškog zavoda Zenica Aida Salkić naglasila je da će ova ustanova pružiti stručnu i tehničku pomoć školama i Rotary clubu, a nabavka lektira vršiće se shodno pojedinačnim potrebama škola.\nU prvoj godini realizacije, projektom će biti obuhvaćene škole na sjeveru ZDK, druge godine će biti uključene škole u Zenici, a u trećoj godini projektom će biti obuhvaćene škole u južnim opštinama ovog kantona.\nTags\t#obrazovanje\t#zdk\nVrhunac drugog talasa epidemije u Švedskoj polovinom decembra\nŠvedska: Princ Carl Philip i princeza Sofia pozitivni na COVID-19


Isto vi pazite šta tvitujete - Vijesti.me\nU Crnoj Gori, kao i u većini evropskih zemalja, tzv. govor mržnje je krivično djelo: član 370 našeg Krivičnog zakonika u stavu 1 predviđa kaznu od šest mjeseci do pet godina zatvora svakome ko “javno podstiče na mržnju prema grupi ili članu grupe koja je određena na osnovu rase, boje kože, religije, porijekla, državne ili nacionalne pripadnosti”. Po stavu 2 istog člana, zatvorom se kažnjava svako ko “javno odobrava, negira postojanje ili (sic!) značajno umanjuje težinu” genocida i sličnih ratnih zločina “na način koji može […] izazvati mržnju” na rasnoj, vjerskoj, etničkoj, nacionalnoj i državnoj osnovi.\nKako se, tačno, utvrđuje da nečija izjava “javno podstiče na mržnju”, da neko “značajno umanjuje težinu” genocida, ili da to čini “na način koji može izazvati mržnju”? Po ovim pitanjima, Krivični zakonik je neodređen i otvara prostor za beskrajno široko tumačenje govora koji bi mogao biti kažnjiv.\nMeseceva 9 mjeseci


Vesti online / Sport / Fudbal / Suspendovan Fernando Santoš\nBivši selektor reprezentacije Grčke Fernando Santoš je suspendovan na osam međunarodnih utakmica zbog isključenja na kraju susreta protiv Kostarike, u osmini finala Svetskog prvenstva u Brazilu, prenosi "Mocart sport".\nMeđunarodna fudbalska federacija (FIFA) je saopštila da je portugalski stručnjak, koji dobio crveni karton po završetku produžetaka utakmice 29. juna, proglašen krivim za "nekoliko akata nesportskog ponašanja prema zvaničnicima meča".\nKostarika je tu utakmicu dobila boljim izvođenjem penala (5:3) i prošla u četvrtfinale, a 59-godišnji Santoš je napustio funkciju selektora reprezentacije Grčke pošto mu je ugovor istekao po završetku Mundijala. Njegovo mesto je preuzeo italijanski stručnjak Klaudio Ranijeri, koji je imenovan 25. jula.\nDisciplinska komisija FIFA je suspendovala i italijanskog zvaničnika Alda Espozita na šest utakmica pošto je isključen tokom utakmice grupne faze takmičenja protiv Urugvaja.


Početna / Vijesti / Potvrda o životu – Obavještenje\nPotvrda o životu – Obavještenje\nFond PIO Republike Srpske obavještava korisnike prava na penziju, kojima se isplata vrši van Republike Srpske, da do kraja kalendarske godine Fondu dostave potvrdu o životu, da bi se isplata penzije u 2021. godini mogla vršiti redovno i bez prestanka.\nDostavljanje potvrde o životu ne odnosi se na korisnike sa prebivalištem u Sloveniji, Hrvatskoj, Crnoj Gori i Federaciji BiH (27.356 korisnika), jer se taj podatak obezbjeđuje putem elektronske razmjene podataka između nosilaca osiguranja.\nDostavljanje potvrde o životu za korisnika sa prebivalištem van Republike Srpske (23.936 korisnika) vrši se u skladu sa članom 140. Zakona o penzijskom i invalidskom osiguranju. Potvrda se dostavlja u nadležnu filijalu Fonda PIO, koja je donijela rješenje o ostvarivanju prava i vrši isplatu penzije.\nO obavezi dostavljanja potvrde o životu za korisnike van Republike koji su dužni dostaviti potvrdu o životu Fond će obavijestiti i putem pisane poruke na čeku ili nalogu za isplatu penzije za oktobar, novembar i decembar 2020. godine.\n9. 11. 2020. 10:54 am\nSramota je da sa Srbijom niste elektronski povezani.\n9. 11. 2020. 3:50 pm\nZa Slavicu Tešić: Fond PIO Republike Srpske ima dobru i razvijenu saradnju sa Republičkim Fondom PIO, pri čemu se kod potvrde o životu, u pogledu elektronske razmjene podataka o toj činjenci, radi o administrativnim ograničenjima koji su u nadležnosti drugih organa u Republici Srbiji, čije prevazilašenje se očekuje u narednom periodu,


Incidenti u Skupštini Srbije zbog Crne Gore\n30. novembar, 22:41\n"Srpski narod u CG nema ništa od hvatanja za gušu naprednjaka i radikala" 0 Podeli Podeli na facebook Podeli na twitter Podeli na viber Pošalji na mail\n"Srpski narod u CG nema ništa od hvatanja za gušu naprednjaka i radikala"\n27.12.2019. / 13:28\nIncident u Skupštini Srbije - radikal Milan Damjanović besno reagovao tokom priče o Zakonu o slobodi veroispovesti koji je usvojen u Crnoj Gori na protivljenje Srpske pravoslavne crkve i dela opozicije, prosrpski nastrojene. Vulin: "Stranci hoće da nas zavade".\nTokom debate u Skupštini Srbije o Crnoj Gori zbog tamošnjeg noćašnjeg usvajanja Zakona o slobodi veroispovesti, vladajuća većina je istakla da problemi moraju biti rešeni mirnim putem, dok je deo opozicije negodovao zbog "mlake reakcije" Srbije, a umalo je došlo i do incidenta pošto je poslaniku Srpske radikalne stranke izrečena opomena.\nRadikali su tražili da Srbija učini "sve što može" i pomogne Srbima u Crnoj Gori i da se obrati Savetu bezbednosti UN.\nMitropolija: Crnogorska policija brutalno pretukla episkopa Metodija!\nPoslanik SRS Miljan Damjanović je negodovao jer je poslanik Srpske napredne stranke (SNS) Aleksandar Marković rekao da on "može reći da je režim Mila Đukanovića ustaški", ali da predsednik Srbije Aleksandar Vučić "to ne sme" i da njegove reči imaju težinu, te da Vlada Srbije i predsednik, kako je naglasio, "moraju obazrivo da vode računa o postupcima kako ne bi otežali i onako težak položaj Srba u Crnoj Gori".\n"To da li Aleksandar Vučić ima ili nema snage ili volje da kaže šta se dešava u Crnoj Gori, a vi ovde da Milov režim nazivate ustaškim je potpuna glupost, i te kako predsednik ima pravo...", rekao je Damjanović Martinoviću, a predsedavajući sednicom Miroljub Arsić ga je prekinuo.\nIako mu je predsedavajući isključio mikrofon, Damjanović je i dalje govorio sa svog mesta, pa mu je Arsić izrekao opomenu.\nDamjanović je ljutito krenuo ka predsedavajućem i pitao ga da li možda hoće da ga izbacuje iz sale i hapsi kao što to čine "milogorci".\nSituacija se ipak smirila i Damjanović se vratio na mesto, a predsednica Skupštine Maja Gojković, kada je preuzela predsedavanje, na zahtev šefa poslaničke grupe Srpske napredne stranke (SNS) Aleksandra Martinovića povukla je opomenu.\nMartinović je rekao da je "scenario" u Crnoj Gori i Republici Srpskoj isti: "Da se mi Srbi dohvatimo za gušu, a činjenica je da postoji samo jedan savez u okruženju, a znate koji, i da dođe i kaže: 'Ovde sada mir!'".\nMartinović je rekao da vlast u Srbiji, kao i oni koji kritikuju postupke domaće vlasti zbog zbivanja u Crnoj Gori, žele dobro srpskom narodu i crkvi u Crnoj Gori. Napomenuo je da, po Ustavu, Vlada Srbije vodi spoljnu politiku i rekao da poslanici SNS imaju puno poverenje u Vladu i predsednika Srbije da će "preduzeti sve moguće što je Ustavom predviđeno da se zaštite legitimna prava i sprskog naroda u Crnoj Gori".\nPOGLEDAJTE: OPOZICIJA NASRNULA NA MIKROFONE U SKUPŠTINI CRNE GORE\nMinistar odbrane Aleksandar Vulin rekao je da ništa što se bude dešavalo ili desilo u Crnoj Gori Republici Srpskoj ne može biti bez posledica u Beogradu, i optužio "strance" da žele da zavade Srbe.\n"Obratimo pažnju svi zajedno na ovo što se dešava: Da li je slučajno da se u isto vreme u Crnoj Gori i Banjaluci skoro po istom scenariju suprotstavljaju građani koje doživljamo kao sebi najbliže? Mislite li da su slučajno scene u Banjaluci preslikane onim u Podgorici? Misilte da se to ne radi da bi upravo to prenelo u Beograd?", upitao je Vulin.\nOn je ocenio da "to nije slučajno" da je ozbiljno i da su cilj "sukobi među Srbima" i da se to "završi u Beogradu na kraju".\n"Delovanje opozicije u Crnoj Gori je četničkog karaktera" (VIDEO)\nMilova stranka: "Mera junaštva - iživljavanje nad mikrofonima u skupštini"\ncrna gora Skupština Srbije incident srs sns radikali zakon spc crkva


Radnici Željezare Zenica na protestima od Vlade FBiH tražili uvezivanje staža za 51 radnika - BDC\nRadnici Željezare Zenica danas su ponovo protestirali ispred upravne zgrade svoje firme, gdje su od Vlade Federacije Bosne i Hercegovine tražili uvezivanje staža za 51 radnika.\nPredsjednik Sindikata Željezare Zenica Avdija Halilović je kazao da su oni uspjeli uvezati staž za 11 radnika, što su morali riješiti do 31. januara, ali da više nemaju novca za uvezivanje staža.\n“Ministar Džindić nam je jučer ponovo obećao da će po usvajanju budžeta Vlada Federacije BiH riješiti uvezivanje staža. Međutim, mi to slušamo od 1. novembra prošle godine. Uvezuje se staž za dosta drugih firmi, a mi, koji smo u stopostotnom vlasništvu Vlade FBiH još uvijek čekamo”, kazao je Halilović.\nKazao je da prodaja imovine ide sporo, da svi čekaju spuštanje vrijednosti kako bi imovina od 120 miliona KM bila prodata za desetak miliona KM.\n“Federalna vlada kao da ima odbojnost prema Zenici, zaboravlja svoju imovinu od 120 miliona KM koju će na kraju prodati za desetak miliona. Oni mogu napraviti firmu koja može raditi”, dodao je Halilović.\nPojasnio je da je do sada Željezara Zenica prodala svoje tri hale vrijednosti blizu pola miliona KM, a da je u toku prodaja šest stanova i još nekoliko industrijskih hala.\nMi ovim okupljanjem samo upozoravamo Vladu FBiH, a okupljat ćemo se dok ne postignemo dogovor za uvezivanje staža za sve radnike. Mogu oni dati novac, a kasnije nek namiruju sebi od prodaje imovine”, zaključio je Halilović.\nPrevious articleCivilne žrtve rata: Podržat ćemo blokadu puteva ako budžet ne bude usvojen do 12. februara\nNext articleSB UN: Dogovor o smanjenju sjednica posvećenih Kosovu


Министарство привреде, Nelegalna dokapitalizacija preduzeća Podrum Palić\nNelegalna dokapitalizacija preduzeća Podrum Palić\n01. авг. 2002.\nBeograd, 9. avgust 2002. godine - Agencija za privatizaciju Republike Srbije saopštila je danas da je juče izvršena dokapitalizacija preduzeća AD Podrum Palić obavljena u suprotnosti sa zakonom i da je oštetila sve zainsteresovane kupce akcija, koji su želeli da učestvuju na ranije zakazanoj prodaji.\nČetiri dana pre zakazane prodaje 38 odsto akcija iz Akcijskog fonda Republike Srbije na berzi, preduzeće AD Podrum Palić je 8. avgusta objavilo saopštenje u kome informiše javnost o zaključivanju ugovora o dokapitalizaciji, sa stranim partnerom Greenland Ltd iz Engleske, koji omogućava većinsko vlasništvo istog u ukupnom kapitalu. Time zainteresovane kupce akcija, koji su položili depozit, ovo preduzeće stavlja u situaciju u kojoj oni mogu kupiti samo manjinski paket akcija.\nAgencija za privatizaciju se ne može složiti sa ovakvom odlukom, a svoj stav bazira na zakonskim odrednicama. Akcionarsko društvo može povećati osnovni kapital izdavanjem novih akcija po osnovu uloga, iz čega sledi da se povećanje osnovnog kapitala ne može izvršiti na osnovu ugovora o dokapitalizaciji.\nOsim toga, preduzeće je dužno da podnese zahtev Saveznoj komisiji za hartije od vrednosti za dobijanje odobrenja za emisiju akcija i objavljivanje javnog poziva za upis u kupovinu akcija, što AD Podrum Palić nije učinilo.\nAkcijski fond, kao jedan od akcionara sa 38 odsto akcija preduzeća Podrum Palić nije obavešten o donošenju odluke o povećanju osnovnog kapitala. Imajući to u vidu, kao i činenicu da je svaka odluka koja sprečava ili otežava postupak privatizacije ništava (Zakon o izmenama i dopunama zakona o preduzećima), to strani partner može steći učešće u ukupnom kapitalu kupovinom akcija iz Akcijskog finda na Berzi.\nSa tim u vezi, na aukciji zakazanoj za 12. avgust 2002. godine, Akcijski fond će prodavati paket od 38 odsto, koliko i ima u svom portfelju, kao što je predviđeno javnim pozivom za učešcće na aukciji.


Smisao za celinu\nSistemska rešenja za tok materijala\nUnutrašnja logistika se menja: Pokretan trendovima branše, kao i onlajn trgovinom i individualizacijom proizvoda, tok materijala zahteva sve brže i fleksibilnije procese. Portfolio proizvoda i povećava se i pritisak troškova raste, dok procesni koraci postaju sve manji. Složenost se znatno povećava.\nStoga preduzeća stoje pred velikim zadatkom: Ona moraju da porazmisle o kompletnoj promeni svojih logističkih procesa. Upravo Intralogistika 4.0 nudi nove mogućnosti umrežavanja flote, modularizacije i upravljanje procesima. Međutim, koje rešenje je najefikasnije za date strukture ili za grinfild projekat? Da bi se dao odgovor na to pitanje, potrebna je visok stepen stručnosti u pogledu procesa.\nOvakvu stručnost nudi kompanija Linde Material Handling sa svojim individualnim sistemskim rešenjima. Oni baziraju na analizi svih polaznih faktora i na ciljevima koji se određuju zajedno sa klijentom. Utvrđeni scenariji uzimaju u obzir komponente za razne stepene automatizacije. Klijenti profitiraju od toga, jer novo kompletno rešenje na najbolji način integriše postojeće procese, strukture i instalacije. Tako korisnici dobijaju sistem toka materijala po meri, uz minimalan investicioni rizik.\nPreduslov za rentabilnu i za budućnost spremnu unutrašnju logistiku je stručno savetovanje, koje precizno analizira stvarno stanje i iz toga razvija individualno skrojena rešenja. Linde Material Handling nudi sve iz jedne ruke.\nFrank Heptner, Senior Director Consultancy and Projects Intralogistics Solutions kompanije Linde Material Handling\nSavetovanje sa pogledom unapred\nZa celovitu optimizaciju unutrašnje logistike Linde nudi obuhvatnu uslugu savetovanja. Ona seže od analize i simulacije do novog koncepta flota ili skladišnih prostora „na zelenoj livadi“. Stručnjaci osim toga pomažu preduzećima pri uvođenju izrađenog novog koncepta. Tako kompanija Linde pomaže da se tok materijala kompletno usavrši.\nU osam koraka do unutrašnje logistike po meri\nKorak 1: Definicija projekta\nStručnjaci kompanije Linde konkretizuju projekat, daju okvir planiranom zadatku i utvrđuju ciljnu veličinu obima projekta.\nKorak 2: Snimanje statusa\nKao stvarno stanje savetnici evidentiraju sva projektno relevantna područja sa pripadajućim radnim procesima i strukturnim podacima, na primer podacima o artiklu i skladištu, vrednostima učinka, ciljevima i očekivanjima klijenta.\nKorak 3: Faza analize\nKao sledeće se fokusa preciznije okreće ka slabim mestima evidentiranih procesa rada, pre svega ka vremenima prolaska i vremenima čekanja, nivou grešaka i slučajevima štete.\nKorak 4: Određivanje potencijala\nZatim su stručnjaci izradili konkretne predloge za poboljšanje tokova procesa, određuju za to potrebnu tehnologiju i definišu željeno zadato stanje.\nKorak 5: Plan mera\nBazirani na potencijalima, sledi spisak svih potrebnih strukturnih, procesnih i informaciono-tehničkih mera. Tu spada i planiranje troškova i vremena, gde postoje brojni potencijali za uštedu.\nKorak 6: Razvoj rešenja\nVan okvira pojedinačnih mera savetnici će sada izraditi kompletna sistemska rešenja. Oni vode računa da se rešenja bez problema mogu implementirati u postojeće strukture klijenata.\nKorak 7: Poređenje rešenja\nKoncepti rešenja ulaze u jednu matricu za donošenje odluka, koja se bazira na najvažnijim projektnim parametrima. Ova matrica između ostalog prikazuje očekivani povraćaj investicija.\nKorak 8: Management Summary\nStručnjaci konačno iz matrice izvode ocene sistemskih rešenja i preporuke za postupanje za klijenta.\nPlaniranje sa sistemom\nProjektovanje i simulacija novog skladišta\nKako bi procesi u novom skladištu od početka protekli bez problema, bez uskih grla i prekomernih kapaciteta, stručnjaci kompanije Linde u toku faze projektovanja pre svega koriste obuhvatne 2D i 3D simulacije: Sa softverom „Stratos“ mogu da se uvezu ili realizuju CAD crteži planiranog skladišta. Zatim zidovi, regali, transportne trake i komponente mogu da se izmene, odnosno mogu da se planiraju novi elementi. Nastaje model „koji se može virtuelno obilaziti“ sa svim kretanjima u skladištu, savršeno simulirano u svakom detalju. Na ovoj bazi stručnjaci između ostalog, utvrđuju, koliko viljuškara, zaposlenih, radnih smena ili rampi kamiona potrebno kako bi se omogućio tok materijala bez problema.\nUsavršavanje toka materijala\nSa upravljačkim sistemima kompanije Linde može se upravljati kompletnim procesima unutrašnje logistike i optimizovati ih, od ulaza robe, preko skladištenja, snabdevanja proizvodnje i komisioniranja, pa do izlaza robe. Warehouse Management System (WMS) pruža kompletan pregled svih tokova procesa i tako nudi osnovu za stalno poboljšanje procesa. Upravljački sistem viljuškara (SLS) osim toga obezbeđuje najbolje moguće iskorišćenje flote.\nProfitirajte od obimnog stručnog znanja\nŽelite da na celovit način optimizujete složene tokove materijala vaših podnih transportera? Iskoristite obimno stručno i empirijsko znanje kompanije Linde.


Vučić: Ne brine me on, već ćutanje Evrope; Rusi: Da li Zapad ove pretnje smatra normalnim? - Centar za evroatlantske studije - CEAS\nBivši lider OVK Ramuš Haradinaj, po povratku iz Francuske čije vlasti su prošle nedelje odbile da ga izruče Srbiji radi suđenja za ratne zločine, uputio je premijeru i novoizabranom predsedniku Srbije Aleksandru Vučiću poruku da se "ne igra sa Albancima", prenosi danas kosovski list "Gazeta Ekspres".\nOn tvrdi da Vučić nije izuzetak u odnosu na druge lidere u regionu Balkana i da je "veoma slab političar, koji nije uspeo da poboljša ekonomsku situaciju u Srbiji, dok Vlada Srbije uzima zajmove da bi isplatila penzije".\nHaradinaj tvrdi i da "Vučić nema hrabrosti da prkosi Hrvatima, koji su mu jasno stavili do znanja gde mu je mesto".\n"Ostao je bez ijednog potencijalnog neprijatelja koga bi smeo da zaluđuje, pa pokušava da se igra sa Albancima. Izabrao je da se poigra sa mnom, ali je napravio loš izbor", poručuje Haradinaj.\nOn je, u istoj emisiji, komentarisao Vučićevu izjavu da su ga francuske vlasti oslobodile zato što će postati potpredsednik vlade, a predsednik Demokratske partije Kosova (PDK) Kadri Veselji premijer, navodi "Gazeta Ekspres".\nVUČIĆ: NE BRINU ME OPASNI LjUDI,VEĆ ĆUTANjE EVROPE\nPremijer i itzabrani predsednik Srbije Ačleksandar Vučić izjavio je danas da ga ne brinu "opasni ljudi", poput Haradinaja, već ćutanje Evrope na ono što u poslednje vreme poručuju Albanci, a što se ne može drugačije razumeti nego kao pretnje "cepanjem" granica u rušenjem na Balkanu.\nRUSIJA OSUĐUJE AGRESIVNE IZJAVE HARADINAJA\nMinistarstvo spoljnih poslova Ruske Federacije osudilo je danas "agresivne izjave" Ramuša Haradinaja upućene na adresu Beograda i srpskog rukovodstva.\nRAMUŠ JE POSLEDNjI KOJI TREBA DA SE OGLAŠAVA\nRamuš Haradinaj je poslednji čovek koji treba da se oglašava, a to što je oslobođen u Francuskoj ne znači da nije počinio ratni zločin, izjavio je danas ministar spoljnih poslova Ivica Dačić.\nDačić je odgovarajući na pitanja novinara o najnovijim pretnjama Haradinaja premijeru Srbije Aleksandru Vučiću da se "ne kači s njim" i da se "ne igra sa Albancima", rekao da je Haradinaj poslednji čovek koji treba da se oglašava.\nDačić je dodao da će Srbija nastaviti svoju borbu za istinu i pravdu.\n"Mi samo tražimo da se sudi, a ne kažemo unapred da je neko kriv. Oni su u parlamentu doneli odluku kojom su zaštitili OVK", rekao je Dačić.\nISTINSKO POMIRENjE TEK KADA RASČISTIMO SA AVETIMA PROŠLOSTI\nGradonačelnik Severne Mitrovice Goran Rakić, ocenio je povodom najnovijih pretnji Ramuša Haradinaja da ni albanskom narodu nije u interesu da ga zastupaju oni koji zagovaraju mržnju i nasilje i pozvao međunarodnu zajednicu da reaguje na pretnje albanskih lidera koje ne doprinose stabilnosti KiM.\nPomirenje srpskog i albanskog naroda na Kosovu moguće tek kada se raščisti sa avetima prošlosti, istakao je on.\nIzjava Ramuša Haradinaja, nekadašnjeg lidera OVK , zapravo njegova pretnja upućena srpskom premijeru Aleksandru Vučiću da se "ne igra sa Albacima" i da se "ne kači sa njim", samo je nastavak pretnji koje Haradinaj upućuje Srbima i njihovom lideru" rekao je Rakić.\n"Na žalost, tu politiku koju zagovara premijer Vučić pojedini albanski lideri ne žele da shvate i prihvate, što je donekle i očekivano, ali daleko više od njihovih pretnji i govora mržnje brine ćutanje međunarodnih predstavnika na Kosmetu pa i čitave Evropske unije," ocenio je gradonačelnik Severne Mitrovice.\nOn je istakao da bi međunarodna zajednica konačno morala da odreaguje na, kako je rekao, evidentne pretnje ne samo Ramuša Haradinaja već i ostalih albanskih lidera koje svakako ne doprinose stabilnosti ionako nestabilne situacije na Kosovu i Metohiji, navodi se u saopštenju.


Vučić poručio Vulinu: Ako hoćeš da menjaš spoljnu politiku moraš prvo da promeniš mene - Jutarnji GLASnik\nPosted on 22/05/2018 22/05/2018 Author Redakcija Jutarnji GLASnik\tComment(0)\nNestašni džavolčič , ministar odbrane Aleksandar Vulin, izjavio je nedavno da treba razmisliti o promeni spoljne politike ako je za EU ključan samo odnos Srbije prema kosovskom problemu.\nPredsednik Srbije Aleksandar Vučič je reagovao na to i izjavio danas da Srbija ostaje na evropskom putu uz uvažavanje Rusije i Kine i da se njena spoljna politika neće menjati željom bilo kog političara.\n„Nema straha da će doći do promena spoljne politike Srbije. Ko hoće da je promeni mora prvo da promeni mene i većinu u skupštini“, poručio je Vučić preko novinara ministru Vulinu.\n„Da li se to nama sviđa ili ne… ali to smo znali… da je Kosovo ključna prepreka na evropskom putu… Nisam video ništa sporno u tome što je on govorio“, dodao je Vučić u izjavi srpskim medijima u Bakuu, gde danas završava posetu Azerbejdžanu.\nPitamo se šta li je to nateralo ministra Vulina da daje tako neodgovorne izjave, kad zna koliko je predsednik emotivno vezan i za EU i za Angelu i za Kurca i sve ostale po spisku?!\nDa li će dobiti ukor od svog vrhovnog komandanta, da li će biti kažnjen ili će po običaju nazdraviti još jednoj uobičajenoj međusobnoj pošalici, zezanju i zajebanciji, ostaje da se vidi kad se predsednik vrati u zemlju.\nTagged ALEKSANDAR VUČIĆ, ALEKSANDAR VULIN, EVROPSKA UNIJA


UN: Od bogatih uzeti 400 mlrd. dolara\nUjedinjene nacije pozvale su na uvođenje poreza za milijardere da bi se prikupilo više od 400 milijardi dolara godišnje za siromašne zemlje.\nUN u najnovijem izveštaju optužuje bogate zemlje za kršenje obećanja da će povećati obim pomoći za siromašne zemalje, predlažući niz mera, među kojima su godišnja jednokratna uplata superbogatih, kao i porez na emisiju ugljen-dioksida i finansijske transakcije, prenosi agencija AFP.\nU godišnjem izveštaju Ekonomskog i socijalnog saveta UN-a se takođe navodi da je od ključnog značaja da se pronađu novi načini radi pomoći najsiromašnijima.\nU izveštaju se navodi da je broj ljudi širom sveta, koji su "teški" najmanje milijardu dolara, porastao na 1.226 u 2012. godini, a procenjuje sa da 425 milijardera živi u Sjedinjenim Američkim Državama, 315 u azijsko-pacifičkom regionu, 310 u Evropi, 90 u drugim zemljama Severne i Južne Amerike, a 86 u Africi i na Bliskom istoku, dodaje se u izveštaju.\nProcenjuje se da oni zajedno poseduju 4,6 biliona dolara, ili u proseku 3,75 milijardi dolara po osobi.


Odnosi Rusije i SAD lošiji nego tokom Hladnog rata - Čivijaš radio\nOdnosi Rusije i SAD lošiji nego tokom Hladnog rata\nCivijas Radio April 30, 2021 2 min read\nMinistar spoljnih poslova Rusije Sergej Lavrov izjavio je da su odnosi Moskve sa SAD lošiji nego u vreme Hladnog rata zbog nedostatka uzajamnog poštovanja.\nLavrov je rekao da je Moskva spremna da normalizuje odnose sa Vašingtonom, ali da SAD treba da prestanu da se ponašaju kao „gospodar“ i da usmeravaju svoje saveznike protiv Rusije i Kine.\nOn je kazao da će dve zemlje „živeti u uslovima Hladnog rata ili lošijim“ ako SAD odbace dijalog uz uzajamno poštovanje i na bazi ravnoteže interesa.\n„Tokom Hladnog rata tenzije su bile visoke i često su izbijale rizične krizne situacije, ali bilo je uzajamnog uvažavanja. Čini mi se da sada postoji deficit toga“, rekao je Lavrov za državnu rusku novinsku agenciju Rasija sivodnja.\nAdministracija američkog predsednika Džozefa Bajdena uvela je Rusiji sankcije ovog meseca zbog mešanja u prošlogodišnje predsedničke izbore u SAD i učešća u hakerskim napadima na federalne agencije. Rusija te optužbe negira.\nSAD su proterale deset diplomata Rusije i uvele sankcije protiv desetina ruskih kompanija i pojedinaca, a uvele su i nova ograničenja Rusiji za pozajmljivanje novca. Bajden je istovremeno pozvao na deeskalaciju tenzija i naveo da su vrata za saradnju sa Rusijom otvorena u određenim oblastima.\nRusija je brzo uzvratila proterivanjem deset američkih diplomata i stavljanjem na „crnu listu“ osam sadašnjih i bivših američkih zvaničnika, a takodje je zabranila Ambasadi SAD u Moskvi i njenim konzulatima da zapošljavaju ruske i državljane trećih zemalja.\nLavrov je danas rekao da Moskva ima „pozitivan stav“ prema Bajdenovom predlogu da održi samit sa Putinom, ali je dodao da Moskva tek treba da analizira sve apsekte te inicijative.\nPrevious Ekonomija u evrozoni ušla u recesiju – Svet\nNext Najmanje 14 mrtvih i 90 ranjenih u bombaškom napadu u Avganistanu\nBelci “diskriminisani” prilikom dodele pomoći\nPrvi put žena na čelu tajne službe Italije\nPozdravio bih da SZO odobri vakcinu Sputnjik


24.11.2013. / 12:39\nBANJALUKA, U Republici Srpskoj tek svaki peti penzioner ostvario je penziju nakon punog radnog staža od 40 godina, rečeno je u Fondu PIO Srpske.\nOd ukupno 243.000 penzionera u Srpskoj, kojima Fond PIO redovno isplaćuje penzije, puni radni staž od 40 godina ostvarilo je samo 17.137 ili 7,08 odsto, što je simboličan procenat.\nKada se posmatra ukupan penzijski staž kao širi pojam, koji osim radnog staža obuhvata beneficirani i ratni staž, onda je broj korisnika sa punim penzijskim stažom od 40 godina 40.832 ili 16,8 odsto, što je, kako napominju iz Fonda PIO, i dalje izuzetno nizak procenat.\n“Dodamo li ovom broju i korisnike srazmjerne penzije, odnosno korisnike prava koji su imali ostvaren staž osiguranja u dvije ili više zemalja, procenat korisnika sa punim penzijskim stažom od 40 godina iznosi 21,6 odsto ili 52.305 korisnika”, navode u Fondu.\nIz Fonda kao primjer navode da se u Njemačkoj ovaj procenat kreće oko 60 odsto.\n“Ovo nam govori da je u penzijskom sistemu Republike Srpske tek svaki peti korisnik prava penziju ostvario nakon 40 godina rada, dok su svi ostali u sistem ušli po raznim osnovama koje im je zakonska regulativa u određenom vremenskom periodu omogućavala”, ističu iz Fonda.\nNa ovakav izrazito nepovoljan podatak ogroman uticaj imao je odbrambeno-otadžbinski rat i nastojanja vlasti da u ratnom i poslijeratnom periodu, u nemogućnosti da im obezbijede posao, veliki broj pripadnika vojnih snaga Republike Srpske “zbrine” tako što im je omogućeno da uđu u penzijski sistem Srpske kao korisnici prava.\nIz Fonda navode da su određeni doprinos ovako niskom procentu učešću korisnika prava sa 40 godina penzijskog staža dali i tranzicija privrede i višegodišnja ekonomska kriza, usljed čega je došlo do smanjenja broja osiguranika.\n“Dok na jednoj strani imamo da je svaki peti korisnik prava svoje pravo na penziju ostvario punim penzijskim stažom od 40 godina, na drugoj strani je njih četiri od pet ili 78,4 odsto ostvarilo pravo na penziju prije navršenih 40 godina penzijskog staža”, saopštavaju u fondu.\nTo znači da su oni ostvarili pravo na penziju prije optimalnog roka od 40 godina, budući da prema Zakonu o PIO u Republici Srpskoj ne postoji institut prijevremene penzije.\n“Prosječna starost korisnika lične starosne penzije na dan ostvarivanja prava na penziju u Republici Srpskoj iznosi 59,3 godina, što automatski govori da su u penziju odlazili u prosjeku šest godina ranije, jer je zakonom definisana starost od 65 godina, kao uslov za ostvarivanje prava”, saopšteno je iz Fonda PIO Srpske.\nKod korisnika prava na invalidsku penziju, prosjek starosti iznosi 51,2 godine.\nU ekonomski razvijenijim državama procenat korisnika prava sa punim penzijskim stažom kreće se od 40 do 60 odsto, pa i više.\nU Fondu PIO Republike Srpske navode da je jedan od ciljeva za poboljšanje penzijskih parametara za naredni period povećanje broja korisnika sa punim stažom osiguranja, odnosno favorizovanje što dužeg rada.\n“To je propisano i Zakonom o PIO, koji se primjenjuje od januara 2012. godine, a kojim je predviđeno da su uslovi za ostvarenje prava ispunjeni, ako osim penzijskog staža od 40 godina, kao maksimum ili 15 godina kao minimum, osiguranik treba da ispuni i drugi – starosni uslov za penziju, što do tada nije bilo propisano”, kažu u Fondu PIO Srpske. Srna\nTagovi: fond PIOpenzijapenzioneripuni radni stazrepublika srpskavazno\nKomentari na članak: Svaki peti korisnik prava sa punim penzijskim stažom\npuka 59 - DOBRO JE\n24.11.2013 u 15:14\nVETERANI 317 SBBR – PENZIONERI – UMIROVLJENICI VAM KOLEGE KAŽU DA STE DOBRI ALI KAKO BI U REFORMI PROŠLI PIO – MIO DA VAM JE MA ČELU VJEČNE KOMISIJE DRUG GARIB BEZ 0 STAŽA .\n24.11.2013 u 15:28\nDa je Zakon o PIO nakaradan i da država zbog socijalnog mira, našla načina da riješi pitanje svoje obaveze, bilo bi sve drugačije i povoljnije za korisnike penzije sa što dužim stažom da ne govorim i korisnicima, koji su otišli u penziju sa 40 godina radnog staža, kojoj kategoriji i ja pripadam. Nažalost, država je po meni trebala da odvoji korisnike penzije po osnovu radnog staža, jer to je Fond koji su stvarali samo korisnici po osnovu radnog staža. Tako je bilo riječi i u Strategiji reforme penzionog sistema u RS. Čak su neki analitičari davali podatak da će penzije ovoj kategoriji korisnika (sa punim radnim stažom) biti povećanje nakon reforme od 18-23%…što je bila čista obmana. Naprotiv rađeni su takvi suludi Zakoni i ”reforme” da su više dobili oni koji nisu ništa dali Fondu, nego mi koji smo ga stvarali…tako da od mojih i naših sredstava, danas imaju mnogo manje koristi nas tih jedna petina, nego ostalih 80%. Tako ne čudi me ništa, što mene vrte u krug od 2007. godine na istom iznosu penzije do unazad mjesec-dva dana od kada imam veću penziju za 15 KM od prve koju sam dobio 2007. godine. Iz ovog Fonda kao korisnika treba izbaciti sve kategorije koje nisu korisnici po osnovu radnog staža….da ne govorim lažne invalide, koji danas rade više nego mi sa 40 godina staža, jer smo mi izrađeni, stariji-što je i podatak Fonda, a kontrole bih iz Fonda prema invalidima sasvim drugačije treba biti organizovane, pa ako treba po 1-10 kontrolora na svakoj opštini, jer bi sigurno bilo mnogo ušteda, ne rijetko već često rade mnogi invalidi ”koji mogu konju rep isčupati”…ali nekako su došli do penzije i imaju daleko veću penziju od nas sa 40 godina staža. A, da ne govorim o disksriminaciji u pogledu boračkog dodatka, iako je bilo riječi ranije da to neće imati nikakve dodirne tačke sa korisnicima penzije. Ovo je država, pravno ne sigurna, jer ne znate šta će i sutra promjeniti, a poenta cijele priče do sada je bilo da su samo nešto stalno reformisali, mjenjali zakone, mnogo toga, a ustvari samo su kolilinu novca dijelili sa brojem korisnika, tako da je i moja penzija od 2007. godine non stop bila manja ili ista, a uvijek kao nešto smišljaju. Niko neće da objavi zašto je u FBiH penzija najniža, kao u Republici Srpskoj prosječna. Niko neće da iznese podatak, ko je potpisao ugovor iz RS sa FBiH o preuzimanju penzionera iz FBiH…..i za to neko treba da odgovara iz RS…a najpametnije bi bilo, da bar meni daju penziju u FBiH, imao bih gotovo duplo veću ili da mi daju penziju do rata staž iz FBiH, a ostalu ”crkavicu” u RS. zato kažem, da vrate dostojanstvo čovjeka i penzionera, a ne diskriminacija i mnogo toga, a da ne govorim da neki ekonomista iz Fonda ili ne znam kog organa izračuna, kako moja majka da preživi sa 160 KM!!


srbijasport.net - FK Bratstvo 1946 - Prigrevica - Vesti\nPonedeljak, 30.03.2020 07:03\nFudbal / Muškarci / Bratstvo 1946\nBratstvo 1946 Fudbal / Muškarci\n28.11.2019 14:35 Ašković\nPančevački Železničar je ilustrativan primer dobro organizovanog kluba. Na čelu kluba stoji neumorni predsednik Zoran Naunković, sa grupom vernih saradnika, gde se zna ko šta radi i sve je stavljeno u službu direktnih izvršilaca - fudbalera. Zato ne treba da čude rezultati kluba duge tradicije, ali ne toliko poznatog širem krugu fudbalske javnosti. Za njih nisu vezane nikave afere, sve je javno...\n16.11.2019 17:08 ZR KLIK\nFudbaleri Radničkog pred domaćom publikom u okviru 14. kola Srpske lige grupa “Vojvodina” nisu uspeli da prekinu neugodnu tradiciju protiv gostiju iz Prigrevice i doživeli su još jedan poraz od ekipe “Bratsva 1946” rezultatom 0:1. Mogli su crveno-crni već u 9. minutu meča do vođstva, ali je nakon šuta Milivojeva sa sedam metara golman gostiju Borojević odlično intervenisao i spasao...\n15.09.2019 14:43 V. Jankov\nPoleteli su Bečejci posle dve uzastopne pobede nove sezone vojvođanskih srpskoligaša, a onda su ih prizemila tri poraza u isto toliko utakmica. Doda li se tome i poraz (0:3) u pretkolu kupa FSS u Prigrevici, gde su posle samo četiri dana minimalcem izgubili i bodove od Bratstva 1946, onda je vreme za ozbiljnu analizu. - Imamo mlad tim, koji je ovog leta kompletiran i nije realno očekivati od...\nSFS Borac - Jedinstvo 3:1 Drugo poluvreme


Potpisan je novi memorandum o saradnji (2022-2024) između Ministarstva obrazovanja, nauke, tehnologije i inovacija i DVV International na Kosovu (Institut für Internationale Zusammenarbeit des Deutschen Volkshochschul-Verbandes) sa ciljem daljeg razvoja obrazovanja i obuke odraslih (OOO) i komponente celoživotnog učenja u Republici Kosovo.\nMinistarka Nagavci se zahvalila predstavniku DVV International kancelarije na Kosovu na izraženoj volji da podrži osiguranje kvaliteta u sektoru obrazovanja i obuke odraslih.\nNagavci je takođe izrazila spremnost da primeni tačke ovog sporazuma i ojača partnerstvo sa DVV International na Kosovu. Istakla je da očekuje konkretne rezultate nakon potpisivanja Sporazuma.\nRamadan Aljija, izvršni direktor DVV International na Kosovu, naglasio je važnost razvoja ovog segmenta stručnog obrazovanja i usavršavanja, istovremeno ceneći spremnost MONTI-a za saradnju. Inače, Memorandum predstavlja obostranu posvećenost saradnji i izgradnji partnerstva između MONTI-a i DVV International za sprovođenje projekta "Profesionalizacija sektora obrazovanja i obuke odraslih (OOO) na Kosovu" stvaranjem novih obrazovnih politika za OOO, jačanjem partnerskih mreža, osiguranjem kvaliteta u OOO i otvaranjem najmanje dva nova centra za OOO zasnovana na modelu nemačkih narodnih škola (VHS), prilagođavajući ih kosovskom kontekstu.


Hiljade zagubljenih kofera na njujorškom aerodromu posle novogodišnjeg nevremena (VIDEO) - PRess Serbia | PR PRess team\nHiljade putnika čiji su letovi otkazani s njujorškog Medjunarodnog aerodroma “Džon F. Kenedi” (JFK) kada ga je pre skoro dve nedelje paralisala mećava, tragaju za svojim prtljagom ili bar za jasnim odgovorom gde je\nNekima govore da je njihov prtljag preuzela neka od kompanija za isporuku prtljaga, ili da je odnet u neko od skladišta avio-kompanija van Njujorka, čak i širom SAD, za šta putnici kažu da je “potpuno neprihvatljivo”.\nDrugi su uzalud satima čekali kada im je bilo javljeno da će im prtljag biti donet kući.\nTokom višednevnog poremećaja avionskog saobraćaja na aerodromu su se nagomilale hiljade kofera i torbi koje su putnici predali pre otkazivanja letova.\nZastoj s vraćanjem prtljaga ili s njegovim dodavanjem u avione od kada je saobraćaj normalizovan, pokazuje ogromnu veličinu posla razvrstavanja prtljaga i ograničenja aviokompanija u poslovanju.\nIpak, avio-prevoz u načelu ima dobar rezultat jer je, zahvaljujući napretku tehnologije i procesa za praćenje svakog komada prtljaga, stopa neisporučenog prtljaga od 2007. godine opala za 70 odsto, a najmanja je bila 2016. godine, kaže avio-tehnološka firma SITA.\nMeđutim, aviokompanije nisu spremne da brzo reše neki neočekivani zastoj, rekao je Robert Man, industrijski konsultant i bivši direktor jedne aviokompanije.\n“Kada se to desi, ispostavlja se da nema radne snage da se to reši”, rekao je Man. “Tada su prinudjeni da se vrate na manuelne procedure, ali nisu opremljeni za to”.\nDa stvar bude gora, ni danas se ne zna koliko je prtljaga početkom januara zaglavilo ili je zagubljeno na njujorškom aerodromu.\nJedan zvaničnik aerodroma je saopštio da je broj komada zaostalog prtljaga samo jedne kompanije, “Er Čajna”, smanjen na oko 100, ali za to nema njene potvrde. U to, medjutim, nije uračunat prtljag putnika te kompanije koji su sa aerdroma odnele agencije za isporuku kod kuće ili su koferi odleteli negde drugde.\nDržavna služba odgovorna za njujorški Medjunarodni aerodrom “JFK” Lučka uprava Njujorka i Nju Džersija, saopštila je u sredu da je “neprihvatljivo da medjunarodne vazduhoplovne kompanije nemaju adekvatna sredstva” da putnicima vrate prtljag.\nPo američkim i međunarodnim propisima, inostrani putnik čiji je prtljag izgubljen, može dobiti 1.536 dolara nadoknade, a domaći, američki, do 3.500 dolara. Za zakašnjenja isporuke prtljaga, avio-kompanije mogu biti dužne da plate “razumne” troškove putnika nastale zbog toga ako je neko morao da kupi nešto odeće jer mu je kasnio kofer.\nStanje je takvo da je Lučka uprava zadužena za “JFK” poverila bivšem ministru za transport Reju Lahudi da istraži sve probleme tokom i posle januarskog nevremena, dok je Federalna uprava za avijaciju povela istragu protiv Lučke uprave.\nTagoviaerodrom koferi njujork press serbia SAD\nPo uzoru na EU i Japan sprema kovid-pasoše!


EXPRES - Šesta Nedelja ponosa pod sloganom - Ljubav menja svet\nŠesta Nedelja ponosa pod sloganom - Ljubav menja svet\nŠesta Nedelja ponosa u Beogradu biće održana od 12. do 17. septembra, a Prajd šetnja zakazana je za 18. septembar od Slavije do Trga Republike, saopštio je Beograd Prajd tim.\nOvogodišnji slogan beogradske Parade ponosa je "Ljubav menja svet" i, kako se ističe, predstavlja izraz solidarnosti sa LGBT zajednicom u Srbiji, regionu ali i celom svetu.\n"Želimo da sa Parade ponosa u Beogradu 18. septembra pošaljemo podršku, razumevanje i poruke ljubavi svim LGBT ljudima koji žive u zemljama u kojima ne samo da nije moguće održati paradu, već zbog zakona koji postoje nije moguće živeti kao LGBT osoba", kaže se u saopštenju.\nIako je tokom protekle dve godine Parada ponosa u Beogradu protekla bez organizovanog nasilja, to nije dovoljno, kažu organizatori i dodaju da je neophodna snažna kampanja države koja će odlučno i nedvosmisleno stati na put svakom obliku homofobije i transfobije.\nPotrebno je da se LGBT osobama u Srbiji nedvosmisleno poruči da njihov život jednako vredan i da se stvori klima u kojoj će se svaka LGBT osoba osećati prihvaćeno i ponosno.\nDržave poput Irana ili Saudijske Arabije, u kojima se homoseksualnost kažnjava smrću, podsećaju nas da se sloboda stiče, a masakr u Orlandu je pokazao da je slobodu teško održati, navodi se u saopštenju.\nMore in this category: « Svaka treća devojčica u Srbiji seksualno zlostavljana\tSrpski železničari mogu da se obučavaju u Rusiji »


Vesti online / Vesti / Srbija / Brnabić: Italija jedan od najvažnijih partnera Srbije\nBrnabić: Italija jedan od najvažnijih partnera Srbije\nPredsednica Vlade Republike Srbije Ana Brnabić razgovarala je sa ministarkom odbrane Republike Italije Elizabetom Trentom o daljem jačanju odnosa dve zemlje, evropskim integracijama Srbije, kao i o aktuelnoj političkoj situaciji u regionu.\nAna Brnabić ocenila je da je Italija jedan od najvažnijih partnera Srbije i da je dobre odnose na svim poljima neophodno dalje graditi i razvijati.\nOna je izrazila zahvalnost na snažnoj i kontinuiranoj podršci koju nam Italija pruža na evropskom putu i istakla da Srbija ozbiljno pristupa sprovođenju reformi neophodnih za članstvo u Evropskoj uniji.\nSagovornice su se saglasile da su mir i stabilnost od ključnog značaja, kao i da je potrebno nastaviti dijalog Beograda i Prištine kako bi se došlo do kompromisnog rešenja, saopštila je vladina Kancelarija za saradnju s medijima.\nTrenta je istakla da je misija Kfora-a važna i da će, pod komandom italijanskog generala, nastaviti da radi na očuvanju mira i stabilnosti na Kosovu i Metohiji.\nBrnabićeva je navela da će sledeća godina biti veoma važna za odnose dve zemlje jer će obeležiti dva velika jubileja: 140 godina diplomatskih odnosa i deset godina strateškog partnerstva. Premijerka je predložila da konkretan doprinos jačanju partnerstva bude zajednička sednica dve vlade u Beogradu.


SUSRETI Specijalni izaslanik za zapadni Balkan u Podgorici\nĐukanović je, kako je saopšteno iz njegovog kabineta, čestitao Palmeru na izboru za ovu odgovornu misiju\nĐukanović - Palmer: Regionalna saradnja je strateški interes Balkana\n- Možete računati na apsolutno partnerstvo Crne Gore i moje lično da uradimo svi zajedno ono što je nabolje za region - istakao je Đukanović.\n- Put za prevazilaženja je integracija, a Zapadni Balkan nema poželjnu perspektivu bez integracije i zato tako snažno zagovaramo politiku proširenja - kazao je Đukanović.\n- Pored jasne vizije imamo i rastući kapacitet da usvajamo reforme i savladamo izazove, želeći da afirmišemo regionalnu saradnju kao dobar put ka integraciji. Jako je važno da Evropa prepozna svoju odgovornost i strateški interes da integriše Balkan - kazao je Đukanović.\nDodao je da svi u regionu zajedno sa partnerima poput SAD treba da ohrabre Evropu da što prije krene sa ofanzivnijom politikom prema Zapadnom Balkanu. Đukanović je zahvalio Vašingtonu na podršci Crnoj Gori, posebno u oblasti odbrane i sigurnosti i dodao da su, kad je ta oblast u pitanju, prioriteti za naredni period jačanje mreže odbrane u oblasti sajber kriminala i hibridnih opasnosti.\n- Đukanović je ocijenio da su za rješavanje ključnih deficita u regionu, kao što su vladavina prava i nedostatak znanja, potrebna iskustva i podrška SAD - kaže se u saopštenju.\n- Palmer izrazio zadovoljstvo susretom ističući da nije slučajno Crna Gora prva destinacija koju posjećuje na početku mandata jer je Crna Gora zemlja lider i primjer za druge u regionu", navodi se u saopštenju.\nMilo Đukanović Metju Palmer Crna Gora Stejt department\nĐukanović: Današnji događaj značajan zbog aktuelnog konteksta i u Evropi i na globalnoj sceni


Direktna štampa na tekstilu - sito štampa, daje izuzetan kolorit, upečatljiv izgled, postojanost štampe. Sito štampa na majicama postala je pravi hit, obzirom da od jednom prilično običnog odevnog predmeta može da načini originalan outfit. Za sve koji vole da neguju prepoznatljiv stil, uza one koji razmišlčjaju kako da istaknu svoj brend, za one originalne i hrabre, ali i sve koji bi da se uniformišu sa svojom ekipom, majice štampane sito štampom omiljeni su modni, ali i reklamni detalj.\nSublimaciona štampa na tekstilu je jedan od načina da se na majice, sportske dresove i ostalo odštampa izuzetno kvalitetna slika, otporna na pranje, jasnih i postojanih boja, otpornost na pranje. Sublimacija na tekstilu uživa izuzetnu popularnost, jer reklamna poruka na njoj, logo, slika, natpis i sve ostalo što želite da se odštampa, biva trajno sačuvano i predstavljeno u najlepšem svetlu. Ovu uslugu ponudiće Vam Miteks Ns, u Novom Sadu.


"Ovo je sjajna generacija i možda već na Olimpijskim igrama u Londonu, a sigurno sledeće godine na Svetskom prvenstvu, bude još uspeha i medalja za našu reprezentaciju", rekao je Kolašinac koji je osvojio bronzu u bacanju kugle.\nOn je priznao da je obojici atletičara trebalo vremena da shvate koliki su uspeh napravili, što je i opisao angedotom iz Helsinkija.\n"Veče kada smo Emir i ja osvojili medalje otišli smo, nakon proslave u kafiću, u sobu da još jednom na lap topu vidimo šta smo uradili. Tad sam mu rekao da se nadam da ovo nije samo san i srećom tako je i ostalo. Emir je zaspao oko četiri ujutru, a ja zbog njegovog hrkanja nisam mogao do šest", našalio se Kolašinac.\nBekrić, osvajač srebra na 400 metara sa preponama, rekao je da je do medalje došao, jer je imao mnogo veću želju od favorizovanih rivala u finalu.\n"Svi oni imaju sjajne uslove za rad, ali ne poseduju želju i žar što sam video i pred start finalne trke. Meni je sve to dalo dodatnu motivaciju i znao sam da imam šansu u poslednjih 100 metara trke. Konkurencija je bila veoma jaka, ali bio sam fokusiran i čast mi je što sam osvojio srebrnu medalju", rekao je Bekrić.\nTrener Kolašinca Nikola Tomasović rekao je da je "ovo velika stvar za srpsku atletiku".\n"Doneli smo medalje koje su dugo čekane, nadam se da će ih biti još i da ćemo za dve godine na sledećem EP popraviti bilans", rekao je Tomasović.\nBekrićev trener Mirjana Stojanović vrlo emotivno je prokomentarisala uspeh njenog učenika.\n"Ova medalja je ceo moj život i sve ono što sam htela da uradim uspela sam sa ovom medaljom", rekla je Stojanović.\nOna je dodala da je osvajanje medalje veliki uspeh, ali da je prioritet i dalje rezultat na Olimpijskim igrama, gde cilja da Emir trči ispod 49 sekundi.\n"Nadam se da će se to realizovati, njemu tek predstoje veliki uspesi".\nKonferenciji za medije na stadionu Partizan prisustvovali su predsednik atletskog kluba crno-belih Dragan Životić, predsednik Atletskog saveza Srbija Veselin Jevrosimović i legendarni olimpijac Franjo Mihalić.


Švajnštajger odlazi u penziju - Sportske novosti\nNaslovna Fudbal Novosti Fudbal Švajnštajger odlazi u penziju\nŠvajnštajger odlazi u penziju\nProslavljeni nemački fudbaler – Bastijan Švajnštajger doneo je odluku da prestaje sa aktivnim igranjem fudbala.\n35-godišnji vezista je tako okončao svoju bogatu karijeru u kojoj je nastupao za timove – Bajern Minhena, Mančester Junajteda, Čikaga kao i za nacionalnu reprezentaciju Nemačke.\n“Dragi fanovi, ovom prilikom vas obaveštavam da na kraju sezone završavam svoju profesionalnu karijeru. Želim da se zahvalim timovima Bajern Minhena, Mančester Junajteda i Čikaga kao i nacionalnom timu Nemačke. Naravno, veliku zahvalnost dugujem mojoj supruzi Ani Ivanović i mojoj porodici na velikoj podršci”, poručio je iskusni fudbaler.\nŠvajnštajger je svoje najveće uspehe postigao u dresu minhenskog kluba za kojim je između ostalog osvojio – osam titula prvaka Bundeslige, kao i jednu Ligu Šampiona, dok je sa reprezentacijom Nemačke postao prvak sveta 2014. godine na Mundijalu u Brazilu.\nPrethodni tekstTrener Milojević pred put na Kosovo!\nSledeći tekst“Crne mačke” ostale bez trenera


source.ba | Nova pucnjava u Zenici: Lakše povrede zadobile dvije osobe, uhapšeno pet osoba\nZenička policija je sinoć oko 20 sati uhapsila osobu inicijala H. H., koji se sumnjiči da je preksinoć u naselju Jalija ranio J. H., a koji je naknadno podlegao u Kantonalnoj bolnici Zenica od zadobijenih rana.\nSinoć oko 23 sata došlo je do pucnjave i u naselju Babina rijeka - potvrdila je Feni portparolka Ministarstva unutrašnjih poslova Zeničko-dobojskog kantona Aldina Alić.\n-Došlo je do upotrebe vatrenog oružja, kojom je prilikom lakše tjelesne povrede zadobilo lice Č. H. iz Zenice, koje se nalazi u pritvorskim prostorijama. Ukupno je dvoje lica zadobilo lakše povrede, a u pritvorske jedinice privedeno je pet lica koja se dovode u vezu s tim događajem - navodi Alić.\nDodaje da se u oba slučaja nastavlja istraga.


Drakulić: Svaka vlast rađa svoje tajkune – Klub Privrednika\nPlaćamo poreze više od milijardu godišnje i ni za šta se ne pitamo, kaže Zoran Drakulić, predsednik Srpskog poslovnog kluba Privrednik, koji navodi da veliki privrednici mogu mnogo da pomognu državi, ali da do najavljivane saradnje – nikad nije došlo. „Ono što je trend – svaka vlast rađa svoje tajkune. Danas je nažalost u Srbiji važno da si blizak vlasti, prave se te firme koje nažalost dobijaju veliki broj tendera, bar ono što čitamo i obavešteni smo, i mislim da to nije dobro. To treba da bude mnogo transparentnije, bilo bi jeftinije i ova država bi imala više para za neke druge stvari“, rekao je Drakulić gostujući u Pressingu.\nPlaćamo poreze preko milijardu godišnje i kao takvi ni za šta se ne pitamo, kaže. Dodaje da to nije dobro i naglašava: „Nema brzog razvoja srpske privrede bez srpskog privrednika… Od ukupno zaposlenih, van javnog sektora, dakle u privatnom sektoru, mi od 10 radnika zapošljavamo devet i – ništa… Ako je važnije da se stiču politički poeni…“ Drakulić navodi da ono iskustvo koje imaju veliki srpski privrednici koriste strane firme, stranci, a „domaći ništa“.\nGovoreći o poslovanju kompanija u Srbiji, Drakulić kaže da njegove kolege jesu „maltretirane“. Samo jedan iz kluba planira investicije do 2025. od milijardu i sto miliona, a 90 odsto toga u Srbiji i nešto u regionu, preneo je. A sličnih sa projektima ima kod nas koliko hoćete, dodao je. Volimo ovu Srbiju, nismo ni protiv koga, hoćemo da ulažemo, i nema dobra bez srpskih privrednika, treba da nas podrže, naglasio je Drakulić. On navodi da je video da je u planu ministra finansija Siniše Malog poboljšavanje ambijenta za srpske privrednike, i kaže – hajde da to vidimo, „možda će i da bude, nikad se ne gubi“.\nNa pitanje kako vidi to da država govori i stvara utisak da je u konstantnoj borbi sa kriminalcima u privredi i peračima para, Drakulić pita – što ih ne uhapse, navodeći da onda treba da kažu ko su oni, ako su nešto skrivili i nisu platili poreze, utajili nešto.\nGovoreći o subvencijama stranih investitora – kaže da je bilo i onih od 84.000 evra po radnom mestu, a ranije čak i više od 100.000 evra. Ne znam tu računicu države, niko nikada nije objavio razlog zašto su tako velike subvencije, a imali smo i neke firme koje su otišle posle dve godine, kaže. S druge strane, dodaje da imamo velike srpske privrednike koji ih ne dobijaju.\nIlustrujući odnos države prema srpskim privrednicima, kaže da država deset godina neće da sredi put pored njegove fabrike u Boljevcima, preko koga pređe 15.000 kamiona godišnje. Pred izbore tu su obećanja, a onda kad prođu – nema para, navodi. Mi smo tamo uložili 24 miliona u fabriku, zapošljavamo veliki broj ljudi, imamo jedno 500 kooperanata, inžinjere plaćamo 1500 evra, kaže. Drakulić mnavodi da im lokalna zajednica pomaže jer zapošljavaju ljude i piše pisma, ali puta – nema.\nNa pitanje zašto nema kompanija iz kluba Privrednika u velikim državnim poslovima, Drakulić kaže da ne zna da li neko dobije poneki tender od njih 62.\n„Ono što je trend – svaka vlast rađa svoje tajkune. Danas je, nažalost, u Srbiji važno da si blizak vlasti, prave se te firme koje, nažalost, dobijaju veliki broj tendera, bar ono što čitamo i obavešteni smo, i mislim da to nije dobro. To treba da bude mnogo transparentnije, a bilo bi jeftinije i ova država bi imala više para za neke druge stvari. Ono što želim da pošaljem kao poruku je da moramo da dignemo standard života ovih građana. To ćemo da uradimo i na ovaj način – što ćemo da štedimo na nekim tenderima, a i tako što ćemo da dignemo privatni sektor u Srbiji. Jer stvarno je sramota da imamo danas 50 odsto penzionera, koji procenat gore-dole, koji dobijaju 25.000 dinara, od toga ne može da se živi. I imamo minimalac koji je katastrofa“, kaže Drakulić, navodeći da se ne može živeti od 32 hiljade.\nDrakulić ističe da država mora da obezbedi da na ta minimalna primanja treba da se plaća minimalni porez, a ne da se plaća 56 posto na 32 hiljade.\n„Nego da se svede na sedam, osam odsto, a da se progresivno oporezuju oni koji imaju veća primanja“, dodaje.\nUpitan da li se ipak nada da će premijerka da održi obećanje iz Davosa 2020. i pozove ih, Drakulić navodi da je ovo dobar trenutak za takve razgovore. „Mi jako mnogo možemo da pomognemo i sada je prava prilika za dijalog, jer sve se promenilo u svetu i ništa neće biti kao pre korone… Da vidimo gde idemo dalje i u šta ulažemo, da li ima nešto u čemu mi treba da pomognemo državi… Za ekologiju Srbije hitno treba 15 milijardi, mi to ni od koga nećemo da dobijemo i te pare nemamo, a mi imamo i tu neke ideje, pričali smo sa Beogradskom berzom, mogu da se skupe neke pare… Ima tih ideja koliko hoćete“, istakao je Zoran Drakulić.\nUpitan o frontalnom napadu vlasti na ofšor kompanije, što nije bio slučaj kad je Siniša Mali bio u pitanju, Drakulić kaže da je on svojevremeno na Kipru osnovao treću firmu, odnosno Geneks – državna firma je imala ofšor na Kipru. I to ima smisla ako imate poslove u više država, nema smisla ako imate poslove samo u matičnoj državi – to vas više košta, „ili ako nemate nameru da izbegnete neki porez na kapitalnu dobit“, kaže gost Pressinga.\nNa konstataciju da se praktično razapinju svi koji imaju ofšor firme, a pri tom je državna firma Telekom jednu od svojih najvećih akvcizicija, kupovinu kablovskog operatera Kopernikus, platila na račun ofšor firme na Kipru – Kopernikuis Sajprus Ltd, Drakulić kaže da „ako srpska firma ima neku firmu u inostranstvu, a nema međunarodne operacije, može da bude iza toga, pretpostavljam – ništa ne govorim da je tako, skriveno da se ne plati deo poreza“.\nAko vi prodajete nešto u Srbiji, a vlasnik te firme na Kipru je opet srpski državljanin, mora da plati porez na kapitalnu vrednost ovde, kaže Drakulić govoreći uopšte o propisima.\nUpitan o frilenserima i predlogu Vlade, kaže da mu najviše smeta to što se radi o oblasti koja nije bila regulisana pa stoga retroaktivno rešavanje problema nije korektno. Nije korektno da ih sada zadužujete za nešto što nije bilo predviđeno zakonom, mislim da im u ovom slučaju treba izaći u susret, pogotovo što država ima toliko stvari na kojima bi mogla da naplati porez, a ne naplaćuje, kaže gost Pressinga.\nUpitan o „ekološkom ustanku“, kaže da su ekološki problemi veliki srpski problem. Podsećajući da Srbija ima gradove među najzagađenijim u Evropi, kaže da je jedna od stvari koje su došle sa pandemijom i to da moramo da štitimo svoju prirodu. Govoreći o litijumu, kaže da je to jedan resurs o kome se ubuduće mora rešavati, ali da se postavlja pitanje da li to moramo da rešavamo preko Rio Tinta.\n„Ja mislim da moramo da čuvamo srpske resurse – kao što nismo čuvali Bor, kao što nismo čuvali NIS. Mi srpske resurse dajemo relativno jeftino, za četiri posto rudne rente dajemo ono što je najvrednije u Srbiji“, ističe gost N1. Kaže da tantal treba da ostane srpski resurs, „da ga ne radi Rio Tinto nego da ga radimo mi ovde u Srbiji, jer to je jedan skup materijal“.\n„Ako stvarno imamo 10 posto svetskih rezervi, treba da vidimo da li žrtvovati – govorim samo o zemlji, ne govorim o zagađenju reka… Smatram da to možda može da se reši, ako ne može, ne idemo u to“, dodaje. On navodi da bismo davali materijal koji bi se koristio za baterije, a što bi rešilo veliki problem zagađenja od izduvnih gasova, ne samo u svetu nego i u Srbiji.\n„Trend je da 2035. bude 80 odsto električnih automobila u svetu, i da će se smanjiti potrošnja fosilnih goriva, nafte, za 70 posto, znate šta to znači za planetu“, upitao je. Na konstataciju da Srbija, s druge strane, širi svoje kapacitete za proizvodnju uglja i električne energije, Drakulić kaže da Srbija nema alternativu, odnosno da je ima – kroz skupu investiciju – verovatno gradnju Đerdapa 2 i drugo su obnovljivi izvori.\nSve evropske zemlje imaju planove kako da izađu iz uglja, i dobra je ova nova inicijativa ministarstva – da se zabrani upotreba u individualnim ložištima uglja i mazuta do kraja ove godine, kaže Drakulić i dodaje – ako se to sprovede i donese zakon, nešto je urađeno.\nGovoreći o Boru i kineskoj firmi, kaže da će „Kinezi da naprave čuda u Boru, proizvodiće 120.000 tona minimum, to je 600 miliona godišnje, bez zlata, bez drugih retkih metala“. To je moglo biti u našim rukama, trebalo je da dođe ili profesioionalni menadžment ili domaći partner koji zna to da radi, ističe Drakulić.\n„Jedan od najboljih instituta u svetu je danas u Boru, koji će isto da nam ode, a mi smo doveli Kinezi tamo i – šteta. Resursi i NIS, Bor… Mi smo imali industriju koja je trošila 120.000 tona bakra i to je sve to trebalo sačuvati“, naveo je i dodao da „ne radimo to domaćinski“.\nNa pitanje kako procenjuje odluku države o pomoći privrednicima, Drakulić kaže je prvi paket morao da ide tako zbog brzine reagovanja, ali da su (vlast) „drugi i treći paket morali selektivnije da prave“, jer ima firmi koje dobro posluju i nemaju probleme i nije im pao promet.\nOsvrćući se na to što su strane investicije takve da radnici rade za male pare i uglavnom jednostavne poslove, kaže da to neće dugo da traje. To sa jeftinom radnom snagom je polako prošlo vreme, možda to može u nekim krajevima, dodaje.\n„Doći će do migracije ili ćemo da uvozimo radnu snagu. Već danas nam fale građevinari, električari, vozači kamiona – to je neminovno“, zaključio je gost Pressinga.\nCelu emisuje pogledajte na ovom linku


Reakcije opozicije na Dodikov zahtev da glavni revizor podnese ostavku - Izazov\nReakcije opozicije na Dodikov zahtev da glavni revizor podnese ostavku\nNovi magazin 29. avgusta 2017. 18:34\nPredsednik Srpske demokratske stranke (SDS) Vukota Govedarica pozvao je danas glavnog revizora Republike Srpske Duška Šnjegotu da ne podnosi ostavku i da nastavi da radi svoj posao.\n„Očigledno je da je to čovek koji radi po principima nezavisnosti i svih međunarodnih standarda. Borićemo se da on ne bude smenjen. Spreman sam u parlamentu da se pobijem, pa ko bude jači neka smeni Šnjegotu“, rekao je Govedarica reagujući na zahtev predsednika RS i lidera Saveza nezavisnih socijaldemokrata (SNSD) Milorada Dodika da Šnjegota podnese ostavku.\nIstakao je da glavni revizor ne sme da podnese ostavku, već da treba da nastavi da radi svoj posao, a Dodika je upitao da li se plaši pitanja o stanju u budžetu RS i o tome koliko su propale banke „pojele“ novca građana.\n„Nije nikakav problem, neka rade šta hoće, a mi ćemo interpelacije (obavezan odgovor vlade na određena pitanja) da predlažemo. Ali jednog dana Dodik neće biti predsednik Republike. Tada da će RS biti država koja će omogućiti narodnim poslanicima da razgovaraju o svim temama koje Poslovnik dozvoljava“, kazao je Govedarica.\nGlavna služba za reviziju utvrdila je u svom revizorskom izveštaju da je Vlada RS uzimala kredite u ime fondova i javnih institucija, bez njihovog znanja, kao i da je stvarni deficit u budžetu RS 175, a ne 45 miliona konvertibilnih maraka, kako je prikazano.\nDodik je ranije danas rekao da je izveštaj glavnog revizora tendenciozan, zbog čega je od Šnjegote zatražio da podnese ostavku, zapretivši da će, u suprotnom, biti smenjen u parlamentu RS.\nI predsednik opozicione Partije demokratskog progresa (PDP) Branislav Borenović oštro je reagovao na Dodikov zahtev da glavni revizor podnese ostavku, kao i tvrdnje predsednika RS da interpelacije koje je podnela opozicija, neće biti na dnevnom redu Skupštine RS.\n„Jedan je Poslovnik o radu, a ako Vlada RS ne da odgovor 60 dana nakon interpelacije, to mora biti na dnevnom redu. To je izbegavanje i negiranje akata RS“, kazao je Borenović.\nOcenio je da u parlamentu treba razgovarati o svemu i dodao da očekuje da predsednik Skupštine RS sačuva dignitet te institucije.


Sekretarijat: Ministarstvo poljoprivrede stvara haos | Autonomija\nSekretarijat: Ministarstvo poljoprivrede stvara haos\n“To se najbolje ogleda u greškama počinjenim sa državnim poljoprivrednim zemljištem”\nPokrajinski sekretar za poljoprivredu i šumarstvo optužio je danas Ministarstvo poljoprivrede i zaštite životne sredine za “haotično delovanje” u mnogim oblastima, a naročito u vezi sa državnim poljoprivrednim zemljištem.\n“To se najbolje ogleda u greškama počinjenim sa državnim poljoprivrednim zemljištem”, naveo je pokrajinski sekretarijat u saopštenju za javnost.\nOptužili su ministarstvo i da netačnim optužbama pokušavaju da skrenu pažnju javnosti sa gorućih problema.\nSekretarijat je odbacio optužbe Ministarstva poljoprivrede i zaštite životne sredine da se oglašavao o seči deset hekatar bagremove šume na Fruškoj gori.\n“Želimo da obavestimo javnost i Ministarstvo poljoprivrede i zaštite životne sredine da je sve izrečeno na pogrešnu adresu, jer se ovaj sekretarijat, svestan svojih kompetencija i nadležnosti, po pitanju seče bagrema na Fruškoj Gori nije obraćao ni ministarstvu ni javnosti”, navodi se u saopštenju za javnost.\nMinistarstvo poljoprivrede i zaštite životne sredine negiralo je danas navode o ilegalnoj seči bagrema u Nacionalnom parku Fruška gora istakavši da se radi planskoj seči.\nMinistarstvo je navelo da je te optužbe izneo Pokrajnski sekretarijat za poljoprivredu i šumarstvo, iako taj sekretarijat nije reagovao ovim povodom, već je to juče učnila politička stranka Liga socijaldemokrata Vojvodine.


Gračanica dobila super modernu sportsku dvoranu\nDatum objave: 23.05.2017. // Kategorija: Domaća scena\nGračanica, malo mesto na Kosovu, velikog srca. Poslednjih godina uglavnom vesti koje stižu u ostali deo Srbije su omeđane stradanjem,\npretnjama Albanaca, neviđenim pritiskom na srpski živalj. Ali, Srbi su tvrd narod. Pre svega optimisti, navikli kroz istoriju na nedaće, borbu za opstanak...Sada stiže jedna prelepa vest iz Graćanice. Naime, žitelji ovog mesta dobili su novu, modernu, multifunkcionalnu sportsku dvoranu.\nNapravljena za male i borilačke sportove ova vrsta objekta, sportskog objekta, svakako je za divljenje. Ljudi su želeli da Gračanica za svoje sportiste napravi zdanje kojim će se ponositi svi, a u kome će svoje mesto pronaći kako sportisti – takmičari, tako i oni najmlađi, koji će tek krenuti u avanturu - onu sportsku.\nElena i Kristian prvi nosioci Letnjeg prvenstva Srbije u konkurenciji do 16 za 2017\nDatum objave: 22.05.2017. // Kategorija: Domaća scena\nNa terenima Teniskog saveza Srbije u Beogradu (Tadeuša Košćuška 63a) ove nedelje održaće se Letnje prvenstvo Srbije 2017. u konkurenciji do 16 godina za devojčice i dečake.\nOdigrane su kvalifikacije u obe konkurencije, izvučen je glavni žreb u ženskom i muškom singlu i dublu, a sam pogled na žrebove govori da će ovu nedelju obeležiti pregršt sjajnih mečeva mladih snaga tenisa u Srbiji.\nKod devojčica za prvog nosioca u glavnom takmičenju postavljena je Elena Milovanović, drugi nosilac je Mihaela Đaković. Plasman iz kvalifikacija u glavni žreb izborile su: Andrea Mrvić, Anđelka Andrić, Ksenija Tmušić i Mia Vučković.\nKod dečaka za prvog nosioca postavljen je Kristian Juhas koji se nalazi na 4. mestu rang liste Tennis Europe u konkurenciji do 16, drugi nosilac je Viktor Jović 25. na Tennis Europe listi do 16. Već u prvom kolu voljom žreba čeka nas sjajan susret u kome će rekete ukrstiti upravo Viktor Jović protiv 4. tenisera Evrope u konkurenciji do 14 i aktuelnog šampiona Srbije do 16 (Dvoransko prvenstvo) Hamada Međedovića. Jović je u dosadašnjem delu 2017. odigrao tri četvrtfinala ITF turnira u konkurenciji do 18 godina gde zauzima 608. mesto.\nProlaz u glavni žreb kroz kvalifikacije kod dečaka izborili su: Ognjen Pavlović, Miloš Vuković, Nikola Mitrović i Nemanja Subanović.\nžrebove i raspored takmičenja možete naći na linku:\nNevena osvojila Bor\nU Boru je održano Otvoreno prvenstvo "Bor 12" u konkurenciji devojčica do 12 godina.\nNa pobedničko postolje popela se Nevena Janošević koja je u finalu bila bolja od Jane Radojković 6:2, 6:2. U polufinalu Nevena je pobedila Aleksandru Stevanović 6:4, 7:6, dok je Jana bila bolja od Marije Kukić 6:0, 6:0.\nOdržan OP Čačka do 10, zeleni nivo\nNa terenima TK Sloboda iz Čačka održano je OP Čačka u konkurenciji do 10 godina, zeleni nivo, za devojčice i dečake.\nU obe konkurencije takmičilo se po osam takmičara. Kod devojčica konačnu pobedu odnela je Katarina Milošević koja je u finalu pobedila Tinu Miletić 4:2, 4:0. U polufinalu Katarina je bila bolja od Adrijane Brajović 4:0, 4:0, dok je Tina pobedila Teodoru Glišić 2:4, 4:2, 7:3.\nKod dečaka pobedničko slavlje obezbedio je Ognjen Milić koji je u finalu pobedio Veljka Ristića 4:1, 4:0. U polufinalu Ognjen je bio bolji od Mihaila Nikića 4:0, 4:1, dok je Veljko savladao Nikolu Matovića 4:2, 4:0.\nPrethodna strana12...102103104105106107108...127128Sledeća strana


Direktor CarGo-a u fijakeru došao do Vlade i doneo Zorani Mihajlović kovertu sa Forbs magazinom - Izazov\nNovi magazin 9. oktobra 2019. 12:12\n„Ovo je jedna poveća koverta, ali ne ona na koje je ministarka navikla. U ovoj se nalazi Forbs magazin i lista na kojoj se našao startap iz srbije CarGo. Ta lista je značajnija od svih ministarkinih ‘Doing biznis’ lista“, rekao je Guberinić novinarima ispred Vlade i najavio da će Mihajlović i njen asistent i sutra dobiti poklon koji će im uručiti „ovlašćeno službeno lice“.\nGuberinić je saopštio i da se na njegov poziv poštenim taksistima da se priključe novom taksi udurženju, javilo oko 100 taksista i da su zajedno odlučili da se novo udurženje zove „Novi taksi“.\n„Najavili smo da ćemo napraviti aplikaciju za novo taksi udruženje i pomoći im da ga sami formiraju. Mislim da ćete već u novembru to udruženje videti na ulicama Beograda“, rekao je Guberinić i dodao da je najavljena zarada od 150.000 „neto zarada i profit koji će taksisti novog udurženja nositi kućama“.\nNeveo je i da je u ovom trenutku interesovanje za CarGo „ogromno i kao nikada do sada“, ali da je dosta partnera uplašeno i bira da „ne izlazi na ulice i ne pruža uslugu“.\n„Kada bi država regulisala pekare kao što reguliše taksi, svi bi jeli bajat hleb svaki dan. Kao što ni bajat hleb ne može da se jede, tako ni bajati zakoni ne mogu da rade i da budu na snazi. Zakon o prevozu mora da se promeni, jer su ga pisali taksisti i ministarka Mihajlović“, rekao je Guberinić.\nPrema njegovim rečima, zakon ne prepoznaje alternativni vid prevoza, „pa ni fijaker“, u kojem je došao i koji je „spremio za ministarku kada završi rad u Vladi“.\nNajavio je i da u kompaniji već mesecima spremaju „CarGo freš“ koji će omogućiti i druge vrste usluga putem aplikacije kao što je naručivanje hrane i plaćanje računa.\nVremenska prognoza – 29. februar\nKruševac među finalistima za nagradu povodom Evropske nedelje mobilnosti\nProkuplje – vlada ulaže u kapitalne investicije oko 10 miliona evra\nMinistarstvo zdravlja: Testirano još petoro, nema zaraženih koronavirusom\nPrijave protiv 50 osoba zbog sumnje da su dali mito kako bi dobili…\nPolitika: Za apoteke i zdravstvene ustanove biće nabavljeno pet…\nKruševac među finalistima za nagradu povodom Evropske nedelje…


Alcatel OneTouch Pixi 3 8079 (10) (Crna) tablet pc računar cena, cene Srbija, prodaja Beograd Novi Sad Niš\nAlcatel OneTouch Pixi 3 8079 (10) (Crna) tablet pc računar cene\n- Dijagonala ekrana 10", Broj jezgara Četiri jezgra, RAM memorija 1GB, Internet konekcija WiFi... specifikacija\nDijagonala ekrana 10", Broj jezgara Četiri jezgra, RAM memorija 1GB, Internet konekcija WiFi\nEPonuda nije internet prodavnica već Vam omogućava da brzo i lako nađete Alcatel OneTouch Pixi 3 8079 (10) (Crna) tablet pc računar po najjeftinijoj ceni. Naš cilj je da kupci budu što bolje informisani o ponudi Alcatel tablet pc računar OneTouch Pixi 3 8079 (10) (Crna) na tržištu Srbije. Vrlo lako nalazite željeni proizvod za kategoriju Tablet pc računari cene, ne morate da lutate od sajta do sajta za Alcatel Tablet pc računari, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Alcatel OneTouch Pixi 3 8079 (10) (Crna) tablet pc računar sa PRODAVCEM. EPonuda ne može da garantuje potpunu tačnost specifikacije i slika za Alcatel OneTouch Pixi 3 8079 (10) (Crna) tablet pc računar. Pre kupovine, podatke za Alcatel tablet pc računar OneTouch Pixi 3 8079 (10) (Crna) proverite na sajtu PROIZVOĐAČA.


Palmer i Lajčak u misiji pripreme sastanka Vučić-Kurti; Palmer: Stabilan zapadni Balkan važan za SAD – Srbija NASA Zemlja\nPalmer i Lajčak u misiji pripreme sastanka Vučić-Kurti; Palmer: Stabilan zapadni Balkan važan za SAD\nOn je na zajedničkoj konferenciji za novinare sa specijalnim izaslanikom EU za dijalog Miroslavom Lajčakom, rekao da SAD nije strana u dijalogu, već partner koji ima za cilj unapređenje odnosa dve strane, prenosi Gazeta ekspres.\nPredsednik Alijanse za budućnost Kosova Ramuš Haradinaj ponovio je, posle sastanka sa specijalnim izaslanikom SAD za zapadni Balkan Metjuom Palmerom, da je američka uloga u dijalogu Beograda i Prištine “neophodna i neizbežna” za postizanje sporazuma sa Beogradom.\nOn je na Fejsbuku naveo da je američka uloga u dijalogu neophodna za postizanje sveobuhvatnog sporazuma koji, kako kaže, “rezultira uzajamnim priznanjem”.\nRekao je i da Kosovo “ima sreću da se nađe pored Amerike, države koja je podržala oslobođenje i izgradnju naše državnosti, a koja je i dalje naš strateški saveznik i najverodostojniji partner”, naveo je Haradinaj.\nPalmer je istakao da bi stranke trebalo po strani da ostave događaje iz prošlosti, a EU da otvori put za članstvo obe strane.\nKako je istakao, glavni cilj SAD je unapređenje evropske i evroatlantske integracije Beograda i Prištine.\n“Ovo je širi deo SAD i Evropske unije koji podržavaju i unapređuju evropske i evroatlantske integracije čitavog regiona Zapadnog Balkana, što je dugoročni cilj SAD”, rekao je Palmer.\n“Primarna svrha ove posete je priprema za prvi sastanak premijera Kurtija i predsednika Vučića na visokom nivou, koji će biti održan za nekoliko dana u Briselu”, rekao je Lajčak na konferenciji za novinare u Prištini, prenosi Kosovo onlajn.\n“U rukovodstvu EU i državama članicama vodila se diskusija između 27 ministara spoljnih poslova pre nekoliko dana. Sledeća diskusija biće 22. juna, u oktobru će biti samit o zapadnom Balkanu i sva ova reforma biće iskorišćena za unapređenje evropske agende, uključujući Kosovo”, rekao je Lajčak.\nPalmer: Stabilan zapadni Balkan važan za SAD pokazuje i poseta Beogradu i Prištini\nZamenik pomoćnika sekretara i specijalnog predstavnika za zapadni Balkan Metju Palmer izjavio je da njegova ovonedeljna poseta Prištini i Beogradu naglašava značaj koji administracija predsednika SAD, Džoa Bajdena pridaje stabilnom i prosperitetnom zapadnom Balkanu.\n“Moja poseta Prištini i Beogradu ove nedelje naglašava značaj koji administracija predsednika (SAD, Džoa) Bajdena pridaje stabilnom i prosperitetnom Zapadnom Balkanu”, rekao je Palmer.\n“Sjedinjene Države shvataju važnost ujedinjene i slobodne Evrope, zbog čega i dalje podstičemo Beograd i Prištinu da zajedno rade na razvoju mirnog i trajnog rešenja ovog nerešenog spora. Na kraju, rešenje se ne može nametnuti spolja, ali spremni smo da pomognemo dvema stranama”, rekao je Palmer.


Novi ciklus specijalističke obuke za poresko savetovanje (u organizaciji Poslovne akademije Privredne komore Srbije i Poreske kancelarije Tatić) počinje 30. marta 2018.\nPoslovna akademija Pivredne komore Srbije i Poreska kancelarija Tatić organizuju novi (peti po redu) ciklus specijalističke obuke za poresko savetovanje. Cilj specijalističke obuke je da se obezbedi kvalitetno i efikasno osposobljavanje kadrova za rad na praktičnoj primeni poreskih propisa. U toku obuke učesnici će prolaziti kroz intenzivni interaktivni rad koji će im omogućiti da dobiju obrazovanje iz poreske materije.\nPeriod obuke: 30. mart - 16. jun 2018.\nPredavanja se održavaju petkom (16:00 -19:15) i subotom (9:30 - 14:00), u prostorijama Privredne komore Srbije.\nPrijava učesnika vrši se preko sajta Privredne komore Srbije. Detaljnije informacije mogu se dobiti i putem telefona Poslovne akademije Privredne komore Srbije: 011/33 00 992. Kontakt osoba: Saša Kinđić\nOblasti predavanja, spisak predavača po oblastima, uslovi učešća i druge informacije mogu se videti na ovom linku.


Danas je Božić — praznik rođenja Isusa Hrista - 07.01.2016, Sputnik Srbija\nDanas je Božić — praznik rođenja Isusa Hrista\nSrpska, ruska, jermenska crkva, Sveta gora i jedan deo koptske crkve i njihovi vernici proslavljaju danas veliki hrišćanski praznik Božić, rođenje Isusa Hrista. 07.01.2016, Sputnik Srbija\nvesti, božić, društvo\n00:00 07.01.2016 (Osveženo: 02:51 26.08.2021)\nSrpska, ruska, jermenska crkva, Sveta gora i jedan deo koptske crkve i njihovi vernici proslavljaju danas veliki hrišćanski praznik Božić, rođenje Isusa Hrista.\nPraznovanje Božića počelo je prvim ponoćnim liturgijama, a uoči ovog velikog hrišćanskog praznika srpski patrijarh Irinej danas je u Hramu svetog Save u Beogradu, nakon što je upaljen badnjak na platou ispred hrama, služio večernju.\n© Tanjug / Nemanja JovanovićPaljenje badnjaka ispred Hrama svetog Save u Beogradu.\nPoglavar SPC, koji će sutra u devet časova služiti svetu arhijerejsku liturgiju u Sabornom hramu Svetog arhangela Mihaila u Beogradu, poručio je u Poslanici da ne dozvolimo nikome da nas deli po bilo kom osnovu.\nU Božićnoj poslanici patrijarh je poručio i da su nam danas više nego ikad potrebni mir na zemlji i dobra volja među ljudima i narodima!\n6 Januar 2016, 11:55\nPripreme za ovaj praznik počinju 40 dana pre 7. januara božićnim postom koji predstavlja pročišćenje duha i tela, a ljudi se u Srbiji pozdravljaju rečima „Hristos se rodi“, a otpozdravljaju sa „Vaistinu se rodi“.


Članstvo u međunarodnim asocijacijama | UNIBL\nUniverzitetska agencija za frankofoniju je međunarodno udruženje kojeg čine univerziteti, visoke škole, akademske mreže i naučno istraživački centri širom svijeta koji koriste francuski jezik. Sa mrežom od 812 članova u 104 zemlje jedno je od najvećih udruženja u oblasti visokog obrazovanja i istraživanja u svijetu.\nAgencija je takođe specijalizovana agencija za frankofoniju u oblasti visokog obrazovanja i istraživanja. Kao takva, u njenom okviru nadležnosti, primjenjuju odluke usvojene na konferencijama šefova država i vlada zemalja u kojima se govori francuski jezik.\nViše informacija na: https://www.auf.org/\nUniverzitet u Banjoj Luci je od 13. maja 2019. godine postao punopravni član Konzorcijuma institucija visokog obrazovanja Kine i zemalja Centralne i Istočne Evrope (CCHEIC).\nGlavni ciljevi Konzorcijuma su: stvaranje baze za održiv socijalni, ekonomski i kulturni razvoj, te ubrzan razvoj u oblasti obrazovanja, a sve kroz izgradnju platforme za partnerstvo, podsticanje inicijative za međusobnu saradnju, konsolidovanje i dijeljenje resursa, te povećanu obrazovnu razmjena i saradnju između Kine i zemalja Centralne i Istočne Evrope. Osim toga, veliki značaj se pridaje i davanju podrške za opširnu saradnju u oblastima nauke i istraživanja.